הוועדה לענייני ביקורת המדינה, כנסת 19, פרוטוקול מספר 7, 2013-05-13 09:00

אמנון כהן: אני פותח את ישיבת הוועדה לענייני ביקורת המדינה.

אמנון כהן: על סדר-היום: עיריית לוד, מצד העיר לוד – דוח הביקורת בשלטון המקומי לשנת 2011-2012, עמ' 543.

אמנון כהן: הנושא השני: מצב העיר רמלה.

אמנון כהן: נמצאים איתנו מנכ"ל משרד הפנים, מר צרפתי.

אמנון כהן: אני מאחל לך הצלחה בתפקידך הרם.

אמנון כהן: בתפקידך הקודם עסקת גם כן בשלטון המקומי מהפן החינוכי.

אמנון כהן: ביקשתי ממך להגיע ואני מודה לך שחשבת לנכון להגיע, ללמוד ולראות מה אתה עוד יכול לסייע.

אמנון כהן: כמובן, נרצה תשובות מכם כי אתם מוזכרים בדוח וצריכים לתת מענה.

אמנון כהן: אני מברך את ראש העיר הממונה של לוד, מר מאיר ניצן.

אמנון כהן: הוא ראש עיר ותיק, היה ראש עיריית ראשון לציון ועשה את תפקידו על הצד הטוב ביותר.

אמנון כהן: לכן משרד העיר נתן לאיש כמוהו, עם הרבה ניסיון, לטפל בעיר לוד.

אמנון כהן: ברמה הלאומית, יש פה עיר שצריך לטפל בה.

אמנון כהן: אנחנו מודים לך.

אמנון כהן: הדוח הזה הוא על תקופה מלפני היותך ראש עיר ממונה.

אמנון כהן: למעשה, אתה היית צריך לתקן את הליקויים ולהביא לנו בשורה טובה מה קורה בעיר לוד היום.

אמנון כהן: הדיון השני יעסוק במצבה של העיר רמלה.

אמנון כהן: אנחנו מברכים את ראש עיריית רמלה.

אמנון כהן: לראש העיר יש טיעונים לגבי הטיפול בעיר.

אמנון כהן: שתי הערים סמוכות אחת לשנייה ולפעמים טיפול מאסיבי בעיר אחרת יכול להעביר את הבעיות לעיר הסמוכה.

אמנון כהן: אתם תציגו לוועדה את הבעיות שלכם.

אמנון כהן: אדוני, נציג מבקר המדינה, אבקש שתשימו לב לדברים ונראה איך אפשר לטפל גם בעיר רמלה.

אמנון כהן: הצעה לסדר של חבר הכנסת מיקי רוזנטל, בבקשה.

מיקי רוזנטל: אפרופו ההערה שלך בדבר הדחיפות בתגובה של המבקר לאירועים אקטואליים.

מיקי רוזנטל: פניתי אליך אתמול בבקשה ליזום דיון על האחראים לגירעון התקציבי של עשרות מיליונים שנוצר בממשלה.

אמנון כהן: 40 מיליארד.

מיקי רוזנטל: סליחה, 40 מיליארד, כמובן.

מיקי רוזנטל: מאחר וחלק מהאנשים שאחראים לגירעון הנוראי והבזבזני הזה הם עדיין מכהנים בכל מיני תפקידים ציבוריים ופוליטיים, הייתי מבקש שהמבקר יבדוק בדחיפות את הסוגיה.

מיקי רוזנטל: רציתי לדעת מה עמדתך בעניין.

אמנון כהן: הסוגיה היא באמת כבדה וחשובה.

אמנון כהן: אני חושב שזה נובע גם מהתקציב הדו-שנתי ושלא חזו את הדברים.

אמנון כהן: כמובן, אנחנו תמיד מבקשים לדעת מי אחראי, לאן נעלם הכסף?

אמנון כהן: רואים גירעון של 40 מיליארד.

אמנון כהן: אני בהחלט חושב שאנחנו נקיים דיון בנושא הזה, אפילו דיון בבקשה לחוות דעת של מבקר המדינה.

אמנון כהן: אנחנו נכין חומר על הנושא הזה.

אמנון כהן: יש לנו כבר סדר-היום לחודש הבא.

אמנון כהן: נמצא חלון מתאים ונתאם את זה.

אמנון כהן: הנושא הוא חשוב.

אמנון כהן: המדינה צריכה לדעת שאם יש ביקורת, צריכה להיות ביקורת בונה וצריך לצפות דברים מראש.

אמנון כהן: גם הנושא של 40 מיליארד שקל, מישהו צריך לתת את הדין איך הגיעו למצב כזה?

אמנון כהן: כשיו צריך לחתוך בבשר החי לכל אחד ואחד מאיתנו.

אמנון כהן: בוודאי גם על זה נעשה דיון.

אמנון כהן: תודה על ההערה החשובה.

אמנון כהן: אנחנו מקדמים בברכה סטודנטים לתואר שני במדעי המדינה מהאוניברסיטה העברית.

אמנון כהן: ברוכים הבאים, אתם המחליפים שלנו בעתיד.

אמנון כהן: אם יהיה לכם מה לומר בהמשך, ניתן לכם להתייחס.

אמנון כהן: אנחנו מדברים על דוח העיר לוד, שהוא דוח עב כרס.

אמנון כהן: הוועדה ביקשה ממבקר המדינה להתייחס לניתוח הדברים בנושא של עלייה בפשיעה ובנושא של הידרדרות בביטחון האישי של תושבי העיר.

אמנון כהן: אנחנו מבקשים לעמוד על מצב מערכת החינוך, רווחה, תשתיות הבריאות בעיר.

אמנון כהן: אנו מעוניינים לבדוק את הליכי קבלת ההחלטות בממשלות ישראל בנושא העיר לוד ואת אופן יישומן.

אמנון כהן: ביקשנו גם להציג לוועדה המלצות בנוגע לחילוץ העיר מהמשבר והפעולות הדרושות על-מנת להגיע לעידן של פיתוח, צמיחה ושגשוג לטובת כל תושבי העיר, על-ידי מיצוי הפוטנציאל הטמון בעיר.

אמנון כהן: ראיתי שנגעתם בכל הנושאים שציינתי, כולל הטיפול מול מחלקות העירייה ומול משרדי הממשלה.

אמנון כהן: אכן החל משנת 2000 התקבלו החלטות ממשלה.

אמנון כהן: היתה תכנית "אופק", שהיתה תכנית נקודתית.

אמנון כהן: גם כאן הערתם שכל הנושא הזה לא לווה כראוי, התקציבים שהובטחו לא הגיעו וגם התקציבים שכן הגיעו, לא הגיעו לביצוע מסיבות כאלה ואחרות.

אמנון כהן: לאחר מכן היתה עוד החלטת ממשלה על תכנית שיקום העיר לוד משנת 2002.

אמנון כהן: גם כאן גיליתם הרבה מאוד ליקויים.

אמנון כהן: לאחר מכן היתה עוד החלטה: העצמה ופיתוח של העיר לוד בשנת 2010.

אמנון כהן: גם כאן ראיתי שיש לכם הרבה הערות בנושא הזה.

אמנון כהן: אתם תרחיבו על-כך כאשר תציגו את הדברים.

אמנון כהן: עד 2010 התקבלו גם החלטות ממשלה נושאיות שנגעו לדברים ספציפיים לעיר, בתחומי חינוך, תשתיות וביטחון אישי.

אמנון כהן: היה גם הנושא של "עיר ללא אלימות".

אמנון כהן: בהיותי יו"ר ועדת הפנים והגנת הסביבה העיר לוד היתה בין הראשונים שעשתה פיילוט ונכנסה לתחום הזה.

אמנון כהן: חשוב לנו מאוד שהנושא של הביטחון האישי של האזרחים בעיר הזאת יהיה יותר מטופל.

אמנון כהן: אנחנו מדברים על נושאי חינוך, רווחה וכל שאר המחלקות.

אמנון כהן: ישנן הערות לא פשוטות על-ידי המבקר בנושאים אלה.

אמנון כהן: דיברתי עם ראש העיר הממונה והוא אמר שיש לו מצגת שתסביר על תיקון הליקויים.

אמנון כהן: ראש העיר דיבר גם קיומה של תכנית אב שהיתה אמורה להיות מוגשת.

אמנון כהן: היא עוסקת במבנה הארגוני, תקן כוח אדם, כל הנושא של גביית ארנונה, ניצול תקציבי פיתוח, אי ניצול תקציבי של חינוך ורווחה, תקציבים של נוער בסיכון, איתור של ילדים שמשתמשים בסמים, נערות במצוקה.

אמנון כהן: גם בנושא של קליטת עלייה, התקציבים חזרו למשרדי הממשלה כי לא יכלו לבצע.

אמנון כהן: כל הנושא של חזות העיר, פסולת בניין.

אמנון כהן: המשרד להגנת הסביבה נתן תקציבים ומשאבים נרחבים בנושא הזה אבל לא הצליחו לבצע עד הסוף.

אמנון כהן: ישנו כמובן נושא התשתיות ונושא הביטחון האישי של האזרחים.

אמנון כהן: אנחנו ניתן למשרד מבקר המדינה לגעת בדברים העקרוניים החשובים.

אמנון כהן: לאחר מכן ראש העיר הממונה יציג לנו את המצגת.

אמנון כהן: אח"כ נשמע את משרדי הממשלה ואת משטרת ישראל.

אמנון כהן: בבקשה, אדוני.

<שמואל גולן: תודה רבה.

<שמואל גולן: אדוני היושב ראש, חברי הכנסת.

<שמואל גולן: קודם כל, למען השקיפות, יש פה חבר כנסת שהוא קרוב משפחה, ד"ר רונן הופמן.

<שמואל גולן: אני חייב להודיע את זה לפרוטוקול.

<שמואל גולן: אני מברך אותו.

אמנון כהן: יש לנו חבר כנסת שגר בעיר לוד.

אמנון כהן: עוד גילוי נאות, הייתי סגן ממלא מקום ראש עיר ברמלה, אצל מר יואל לביא.

<שמואל גולן: העיר לוד נמצאת באמת במשבר קשה כבר שנים ארוכות עם עליות ומורדות.

<שמואל גולן: המשבר בעיקרו נובע ממשבר ניהולי שנגרר כבר שנים ארוכות.

<שמואל גולן: אכן, בעקבות כל מה שציינת פה בתחילת הדרך, הכנסת הטילה עלינו לתת חוות דעת על מצב העיר.

<שמואל גולן: מה הגורמים, או מה החסמים שגורמים לכך שהעיר הזאת, שנמצאת במקום אסטרטגי, שיש לה את כל הפוטנציאל להתפתח כעיר ככל הערים, נמצאת כל הזמן במשבר?

<שמואל גולן: כפי שגם אמרת, העיר הזאת, בגלל מיקומה ובגלל המבנה שלה, במשך 10 השנים האחרונות היו מספר תכניות ממשלתיות נקודתיות, על-מנת לנסות לקדם אותה ולהביא אותה למצב שהיא חוזרת לפעילות שגרתית, כפי שאנחנו מצפים מכל עיר אחרת.

<שמואל גולן: אנחנו בחנו, כפי שנתבקשנו על-ידי הכנסת, את כל פעולות משרדי הממשלה הרלוונטיים, החל מהחלטות ממשלה, המשכו בפעולות של משרדי הממשלה השונים שצריכים לפעול בעיר הזאת.

<שמואל גולן: לאחר מכן בדקנו את כל התחומים.

<שמואל גולן: סרקנו את כל הפעילויות בתחום השירותים המוניציפאליים, שירותים ממלכתיים, ניהול פרויקטים, תכנון ובניה, ביטחון הציבור.

<שמואל גולן: בעצם, רצינו לשקף את כל הבעיות שאנחנו זיהינו שהן קיימות בתוך העיר הזאת בכדי להביא לאחר מכן להמלצות.

<שמואל גולן: לפני שאני עובר על חלק מהדברים, שחלקם כבר ציינת, אני רוצה להגיד שהביקורת התמקדה בתקופה של הוועדה הממונה, שהיתה בראשות מר הררי, בתחילת הדרך של מר ניצן.

<שמואל גולן: רוב הביקורת היא בתקופתו של מר הררי.

<שמואל גולן: עברו שנתיים מעל שנתיים מאז שניצן נכנס לתפקיד ואני מניח שנקבל תשובות מה תוקן ומה לא תוקן.

<שמואל גולן: קודם כל, נדבר על תכניות הממשלה.

<שמואל גולן: אכן היו 3 תכניות ממשלה, כפי שאתה ציינת, בשנת 2000, 2002 ו-2010.

<שמואל גולן: התכניות בעצם קבעו הזרמה תקציבית, תכניות שנכנסו לתוך סל של עיר.

<שמואל גולן: מדובר בתכנית ממוקדת בניהול של משרד ראש הממשלה ובהכוונה של כל משרדי הממשלה הרלוונטיים.

<שמואל גולן: מאחר ולא היה מעקב של ביצוע החלטות הממשלה, לא היתה שליטה מרכזית של כל הפעילות הזאת, בעצם חלק מהפעילות ירדה לטמיון.

<שמואל גולן: הרבה כסף שהוזרם לעיר לוד ירד לטמיון, או מכוח זה שלא נוצל או מכוח זה שהוא נוצל והדבר הזה לא הרים את העיר.

<שמואל גולן: חלק מהדבר הזה נובע מכך שבעצם לא היתה שליטה מרכזית של משרד ראש הממשלה, שלקח על עצמו בחלק מהזמנים לשלוט בזה.

<שמואל גולן: הדבר הזה כמובן השתנה בשנת 2010, כשהלכו לתכנית השלישית, הממשלה החליטה שבעניין הזה היא ממקדת את עצמה.

<שמואל גולן: מה שקרה מ-2010 ועד היום, אני מניח שנשמע פה.

<שמואל גולן: יש מספר סוגיות שאני רוצה להתמקד בהן.

<שמואל גולן: זה דוח עב כרס ולכן לקח הרבה זמן עד שהכנו אותו.

<שמואל גולן: נושא אחד: הסוגיה של כוח אדם.

<שמואל גולן: כשאנחנו באנו לשם היה היעדר מבנה ארגוני והעסקת עובדים ללא תקן.

<שמואל גולן: איכות ירודה של כוח האדם, איכות ירודה של חלק מהשדרה הניהולית, העסקה נרחבת של קרובי משפחה ופעילויות שמבחינת כוח אדם שלא היו תקינות.

<שמואל גולן: מבחינת ניהול כספי, אני יכול להגיד שהגירעונות אמנם כוסו, אבל הן כוסו במיוחד בזכות העברות של משרדי ממשלה ולא מכוח זה שהיתה תכנית עבודה מסודרת שהעירייה טיפלה בכל הגירעונות האלה.

<שמואל גולן: אני מניח שהיום, חלק מהגירעונות הנצברים טופלו וכנראה שהתמונה היום השתנתה.

<שמואל גולן: חלק מכספי הפיתוח שהוקצו לעירייה לא נוצלו מסיבה כזאת או אחרת.

<שמואל גולן: יש פה פירוט מלא מדוע לא ניצלו.

אמנון כהן: למה לא העבירו אותם לרמלה?

<שמואל גולן: את זה יגיד ראש עיריית רמלה.

<שמואל גולן: לכן חלק גדול מהכספים אמנם החזיקו את העירייה הזאת בצורה מאוזנת אבל בעצם מהרגע שמתנתקים מהטבור, אז העיריה לא יכלה לטפל בעניין בכוחות עצמה.

<שמואל גולן: בתחום החינוך: תשתיות פיזיות ובתי ספר היו במצב קשה מאוד.

<שמואל גולן: היה שם אירוע שלם של מחדל בשמירה על בית ספר אחד, שנקרא בית ספר הבנים.

<שמואל גולן: אפשר להגיד שהשמידו אותו לגמרי בגלל שהעירייה לא שמרה עליו ולא טיפלה בו.

<שמואל גולן: אי ניצול תקציבי בטיפול בשכר שהגיע ממשרד החינוך, חוסר בכוח אדם בשירות הפסיכולוגי.

<שמואל גולן: אני אומר רק את הכותרות.

<שמואל גולן: אם תרצה, אנחנו נרחיב.

<שמואל גולן: תחום הרווחה היה מאוד מורכב מבחינתנו.

<שמואל גולן: זאת עיר שנמצאת בשכבת סוציואקונומית כזה ומבנה כזה של תושבים, כמובן שמחלקת הרווחה צריכה להיות מחלקה מחוזקת ופועלת.

<שמואל גולן: בעניין הזה, כפי שציינת פה, המחלקה הזאת לא תפקדה.

<שמואל גולן: זה הגיע למצב שבאיזה שלב גם ראש המחלקה הועבר מתפקידו.

<שמואל גולן: השירות היה מצומצם מאוד.

<שמואל גולן: הטיפול בנפגעי סמים, טיפול בנערות מצוקה, טיפול בדרי רחוב, כל הפעילויות האלה שרשות מקומית צריכה לתת אותם, הפעילויות האלה היו במצב גרוע מאוד.

<שמואל גולן: השירותים שניתנו היו שירותים קלושים מאוד.

<שמואל גולן: כמובן שהדבר נובע מכך שלא היו מספיק עובדים סוציאליים למגזר הערבי, המבנה הארגוני שהיה שם, אנשים שלא הכשירו אותם.

<שמואל גולן: חלק מהתקציבים שהוקצו לקליטת עליה לא נוצלו.

<שמואל גולן: הדבר השלישי זה חזות העיר.

<שמואל גולן: אחד הדברים שמשקפים תרבות של אנשים זאת חזות העיר.

<שמואל גולן: בעיר הזאת יש עדין כבישים לא סלולים, אין מדרכות, אין גנים ציבוריים.

<שמואל גולן: כמובן שבשכונות הערביות המצב קשה הרבה יותר.

<שמואל גולן: זה בזבוז כספים בכל מה שקשור בנושא של פינוי פסולת, בניה.

<שמואל גולן: ראית שהמערכת הזאת לא מתפקדת.

<שמואל גולן: גם אחרי 5 שנים שהוקצו כספים לעניין הזה, גם על-ידי המשרד להגנת הסביבה וגופים אחרים, העסק כמובן לא השתפר.

<שמואל גולן: יש שם סיפור של הקמת כיכרות, אם תרצה ניכנס לתוך התחום הזה.

<שמואל גולן: התחום החשוב מאוד, שבעיקר בגללו נכנסנו לתוך הביקורת זה כמובן ביטחון הציבור, או הביטחון האישי של כל אחד.

<שמואל גולן: תחושת הביטחון שהיתה בתוך העיר היתה גרועה מאוד.

<שמואל גולן: אנשים לא הרגישו ביטחון בתוך העיר הזאת.

<שמואל גולן: הדבר הזה נבע גם מפעילות לא תקינה של משטרת ישראל וגם מפעילות עירונית שלא שיתפה פעולה עם משטרת ישראל.

<שמואל גולן: בעניין הזה, היו שם שני דברים.

<שמואל גולן: כמובן, המאבק בפשיעה הקשה ובסמים ובעניין זה המשטרה דווקא עשתה מספר מבצעי אכיפה.

<שמואל גולן: אני מזכיר לך את כל סוגיית "הכספומטים" שהשתלטו עליה בצורה כזאת או אחרת והורידו את הרף שם ועוד כל מיני מבצעים.

<שמואל גולן: אבל מה?

<שמואל גולן: המבצעים האלה היו מבצעים נקודתיים.

<שמואל גולן: היו מקבלים כוחות לתגבור עד שנגמר האוויר.

<שמואל גולן: הכוחות האלה מוקצים, כמובן, בהתאם למשימות משטרת ישראל.

<שמואל גולן: הדבר הזה חזר על עצמו ולכן הפעילות של המשטרה בלוד בתקופות מסוימות היתה נמוכה מאוד.

<שמואל גולן: הדבר השני הוא שהעיר הזאת, לפחות היה לה סטיגמה של הרבה מאוד מקרי רצח.

<שמואל גולן: היו מספר מקרי רצח ברצף גדול מאוד בשנים שאנחנו בדקנו.

<שמואל גולן: 70% ממקרי הרצח לא פוענחו מסיבה כזאת או אחרת.

<שמואל גולן: אנחנו יודעים שמשטרת ישראל התלבשה על העניין הזה באמצעות צוותים מיוחדים.

<שמואל גולן: גם עשו תכנית מניעה וגם עשו תכנית לבלימת הרציחות במבצעי איסוף נשק, אמל"ח ומבצעים אחרים.

<שמואל גולן: הם לא תמיד צלחו אבל לפחות עשו.

<שמואל גולן: החלק השני של הביטחון הציבור הוא כמובן שיתוף פעולה עם הרשות המקומית.

<שמואל גולן: "עיר ללא אלימות" זאת תכנית שהיתה צריכה להיות בשיתוף פעולה עם העיריה.

<שמואל גולן: זאת תכנית שכוללת שיתוף בין הרשות המקומית, מערכת החינוך ומשטרת ישראל.

<שמואל גולן: התכנית לא צלחה.

<שמואל גולן: כספים שהזרימו לשם לא עשו עם הדבר הזה שום דבר.

<שמואל גולן: היתה תחלופה גדולה מאוד של מנהלי תכנית, חוסר יציבות בכוח אדם.

<שמואל גולן: כל הפעילויות האלה הביאו לכך שהתכנית הזאת לא הצליחה, כשאנחנו בדקנו, לפחות לא כפי שהיא מצליחה במקומות אחרים שאנחנו מכירים.

<שמואל גולן: לזה צריך להוסיף את השיטור הקהילתי ועוד פעילויות שצריך לעשות בשיתוף עם הרשות המקומית.

<שמואל גולן: הפעילויות מטעם הרשות המקומית היו מועטות מאוד.

<שמואל גולן: המשימה היתה של משטרת ישראל והיא עשה כמה שהיא יכולה לעשות באותה תקופה עם הכוחות שהוקצו לה, וכמובן שהדבר הזה לא תמיד צלח.

<שמואל גולן: הייתי מסכם את כל הדוח המפורט הזה בכך שבעצם, אחת הבעיות המרכזיות של העיר לוד, זאת השדרה הניהולית של העיר לוד.

<שמואל גולן: בשדרה הניהולית צריך להגיע למצב של העצמה של כל השדרה הניהולית של העירייה.

<שמואל גולן: בשדרה הניהולית הכוונה היא לכל ראשי המחלקות וכל מי שמנהל את כל המערכות עליהן דיברנו.

<שמואל גולן: בעניין הזה מצאנו שאחרי שייעשה אבחון ארגוני.

<שמואל גולן: אני זוכר שכשניצן נכנס לתפקיד הוא ביקש תוספת תקנים.

<שמואל גולן: אני לא יודע אם משרד הפנים אישר לו את העניין הזה, על מנת שיוכל להעצים ולתת תשובה לחלק מהדברים האלה.

<שמואל גולן: הדברים האלה לא היו כשאנחנו בדקנו.

<שמואל גולן: זה אחד המחדלים הגדולים שהיו צריכים לתקן.

אמנון כהן: מר מאיר ניצן, בבקשה.

שמעון אוחיון: אפשר לפני כן לקבל עוד הבהרות ממנו?

שמעון אוחיון: תודה על הסקירה המקפת.

שמעון אוחיון: כל הכבוד לניצן שקיבל על עצמו להתמודד עם הדבר הזה.

אמנון כהן: זאת שליחות.

שמעון אוחיון: נכון.

שמעון אוחיון: טוב שאיש ציבור מנוסה בעניין הזה גם נרתם לעוד שליחות.

שמעון אוחיון: שמתי לב שבדיווח שלך, אדוני המבקר, דיברת על ההתנהלות העירונית וכאשר דיברת על משטרת ישראל אמרת פעילות לא תקינה של משטרת ישראל.

שמעון אוחיון: הייתי רוצה לראות גם את מידת השותפות של מוסדות הממשלה.

שמעון אוחיון: הרי העיריה הזאת לא התנהלה לבד בעניין הזה.

שמעון אוחיון: כל מה שהשתמע הוא שהיו רק העברות תקציביות מצד מוסדות הממשלה והן לא נוצלו כראוי.

שמעון אוחיון: האם היית יכול להרחיב על תפקידם ואחריותם של משרדי הממשלה.

שמעון אוחיון: למשל, דובר על-כך שיש חוסר בשדרה ניהולית מקצועית ברמה גבוהה.

שמעון אוחיון: אם ראש העיר פונה לתוספת תקנים והוא נענה בשלילה, הייתי רוצה לדעת גם מקומם?

שמעון אוחיון: מה תפקידם?

שמעון אוחיון: מה אחריותם של מוסדות הממשלה מול מצבה של העיר המיוחדת הזאת?

שמעון אוחיון: האם יש לכך התייחסות של המבקר?

שמעון אוחיון: כרגע הכול מתנקז סביב העירייה עצמה.

אמנון כהן: זה לא נכון.

שמעון אוחיון: אני מתייחס לדברים שלו.

שמעון אוחיון: האם יכול להרחיב?

שמעון אוחיון: הוא אמר "פעילות לא תקינה של משטרת ישראל".

אמנון כהן: אני מכיר את החלטות הממשלה, גם הייתי שותף לחלק מהדברים בתפקידיי הקודמים.

אמנון כהן: היה פרויייקטור ממשרד ראש הממשלה, שהיה אמור לחבר בין כל משרדי הממשלה מול העיר.

אמנון כהן: במשרד ראש הממשלה קיים גם פרויקט אופק.

אמנון כהן: לכן ביקשתי שהנציג שליווה את כל החלטות הממשלה להשתתף בדיון והוא ייתן לנו את הסקירה שלו.

אמנון כהן: עכשיו נעבור למר מאיר ניצן ולאחר מכן כל אחד יתייחס בהתאם לתפקידו ולחיבור שלו לטובת העיר.

<מאיר ניצן: (מוצגת מצגת) אדוני יו"ר הוועדה, מכובדיי חברי הכנסת, מנכ"ל משרד הפנים, בהצלחה.

<מאיר ניצן: מכובדיי, נציגי מבקר המדינה, חבריי לעבודה, עמיתי ראש עירית רמלה ושכני מדרום.

<מאיר ניצן: משימה קשה הוטלה עלי, לנסות ב-10-12 דקות להתייחס לדוח עב כרס, שרובו לא היה בזמני.

<מאיר ניצן: התייחסתי אליו במסגרת תשובה שנתתי למבקר ב-6.5.

<מאיר ניצן: שלחתי תשובה שמשתרעת על 66 עמודים, עם התייחסות לכל אחת מההערות.

<מאיר ניצן: אני לא חיפשתי אשמים ואני לא חיפשתי מגרעות.

<מאיר ניצן: אני באתי לתקן, באתי לעשות טוב יותר ונעזרתי בבדיקה שלי בחברי מועצת העיר הממונה, ובעיקר בחבר המועצה עו"ד יונס ג'ד שיש לו ניסיון מוניציפאלי רב, עם יו"ר ראש ועדת הביקורת חיים רונן, עם נציג ציבור אילן חזן.

<מאיר ניצן: כל אחד בחן תחום כדי שנוכל לכסות את הכול בצורה מסודרת.

<מאיר ניצן: אני רוצה לומר שדוח מבקר המדינה איננו מדייק בכמה מהדברים.

<מאיר ניצן: אני מאוד הייתי שמח, לאור ניסיוני רב השנים, גם במערכת הביטחון.

<מאיר ניצן: שרתתי 37 שנים בצה"ל בתפקידים שבהם בוקרתי על ידי מבקר המדינה וגם בעירית ראשון.

<מאיר ניצן: הייתי מבקש, אם אפשר, בתקופה שאני עוד נמצא, לערוך ביקורת חוזרת כדי לוודא שהדברים באמת נראים אחרת ותוקנו אחרת.

<מאיר ניצן: התמונה שמתקבלת פה היא תמונה הרבה יותר קשה מהמציאות עצמה.

<מאיר ניצן: המציאות היא שונה.

<שמואל גולן: המציאות דאז או המציאות היום?

<מאיר ניצן: סליחה, את מה שהיה אז לא יודע לבחון.

<מאיר ניצן: אני יודע מה עשיתי ומה המאמצים שהייתי צריך לעשות כדי לתקן, או להביא למצב סביר.

<מאיר ניצן: רבותיי, זאת עיר שאחוז המבוגרים שלה הוא יותר גבוה מהממוצע בישראל, רמה סוציו-אקונומית נמוכה - 4.

<מאיר ניצן: היום המצב התקציבי הוא של אפס גירעון.

<מאיר ניצן: אין יותר גירעון, לא מצטבר ולא שוטף.

<מאיר ניצן: ההיפך, יש עודף

<שרית רשתי: 27 מיליון בשוטף ו-10 מיליון במצטבר.

<מאיר ניצן: אותם אנחנו משקיעים בפיתוח.

<מאיר ניצן: אח"כ אני אסביר איך אנחנו עושים את זה.

<מאיר ניצן: אינני קוסם וגם דברים כאלה לא נעשים בקלות.

<מאיר ניצן: אני רוצה רק להסביר קושי אחד ואני בטוח שמנכ"ל משרד הפנים החדש ייתן דעתו על-כך.

<מאיר ניצן: לא יתכן שאני מקבל תקציב ממשרד ממשלתי, כמו משרד החינוך או משרד התחבורה, ועל-מנת לנצל אותו אני צריך לקבל אישור נוסף ממשרד הפנים, עם מערכת שלמה של השהיות.

<מאיר ניצן: זה חבל על הזמן, חבל על המאמצים ואין כסף נוסף לזה, זה רק מאבד מערכו.

<מאיר ניצן: אלה דברים שצריך לבדוק.

<מאיר ניצן: האם יש סמכות למשרד ממשלתי להעביר תקציב לרשות מקומית מבלי להתחיל לסבך את התוצרים?

<מאיר ניצן: אבל, נעבור הלאה.

<מאיר ניצן: אחת הבעיות של העיר לוד היא שהיא לא גבתה ארנונה.

<מאיר ניצן: אני חייבתי 2039 יחידות דיור במגזר הערבי וגביתי מכולם ארנונה.

<מאיר ניצן: החיוב הוא בסביבות 13 מיליון שקלים, הגביה השנתית היא בשיעור של 11 מיליון שקלים.

<מאיר ניצן: העליתי את רמת הגבייה מ-80% לקרוב ל-87%.

<מאיר ניצן: אלה דברים שצריך לעשות ואז פתאום המצב הסתדר.

<מאיר ניצן: אני גם רוצה לומר שהטענה שהועברו לעירית לוד, לא בזמני, 249 מיליון, היא טענה שמסתירה דבר שחבל שמסתירים אותו.

<מאיר ניצן: 135 מיליון שקלים היו צריכים להעביר בכל אופן כמענק איזון על-פי מפתחות מקובלים.

<מאיר ניצן: זאת לא עזרה מיוחדת לעירית לוד, זאת עזרה שנותנים לכל העיריות שהן במצב הזה.

<מאיר ניצן: אב להכניס את הכל ולהגיד שקיבלנו 249 מיליון?

אמנון כהן: ההפרש הוא העזרה.

<מאיר ניצן: נכון.

<מאיר ניצן: ההפרש הוא 114 מיליון.

<מאיר ניצן: זה לא כסף קטן.

<מאיר ניצן: השכן שלך היה מאושר אם הוא היה מקבל 114 מיליון.

<מאיר ניצן: לי יש גישה פשוטה.

<מאיר ניצן: אני עוסק בשלי ולא בשל שכניי.

<יואל לביא: מאיר, האושר שלי יכול להסתפק ב-70.

<מאיר ניצן: לא הבנתי.

<מאיר ניצן: כנראה שאני לא מבין את כל הבדיחות עדיין.

<יואל לביא: לא התבדחתי.

<מאיר ניצן: בכל אופן, אני מנסה לומר שהמצב בלוד לא היה נפלא, אחרת לא הייתי נענה לבוא, אבל אני לא חושב שהוא כל-כך חמור כפי שמופיע פה.

<מאיר ניצן: כשידבר מפקד תחנת המשטרה אנחנו נראה שהיום המצב הוא לגמרי שונה מהקצה לקצה.

<מאיר ניצן: זה נעשה בתקופה שאני נמצא שם 27 חודשים ו-7 ימים.

<מאיר ניצן: אני לא קוסם, אבל בכל זאת נעשו דברים.

<מאיר ניצן: סימן שהמצב לא היה כל-כך חמור כמו שנראה.

אמנון כהן: כבוד ראש העיר.

אמנון כהן: עד שהממשלה כבר נותנת תקציבים ולא מבצעים וזה חוזר חזרה, זה קצת כואב כי העיר זקוקה לזה.

<מאיר ניצן: הסיבה לאי ניצול תקציבי היה כי ביקשו תקציבים לתכניות שלא היה להן תוקף ואי-אפשר היה לנצל.

<מאיר ניצן: אם אין לך תב"ע, תכנית בניין ערים מאושרת, אתה לא יכול לבצע כיכר, גם אם ישימו לך 4 או 10 כיכרות.

<מאיר ניצן: צריך שתהיה תב"ע.

<מאיר ניצן: צריך לאפשר לאנשים התנגדות ויש תהליך.

<מאיר ניצן: לצערי הרב ניסו לדלג על התהליך הזה וזה לא הולך.

<מאיר ניצן: ארגנתי את העירייה לגמרי אחרת.

אמנון כהן: זה מבנה ארגוני חדש?

<מאיר ניצן: זה מבנה ארגוני חדש.

<מאיר ניצן: אני מעביר עותק מזה גם למבקר המדינה.

<שרית רשתי: עכשיו זה הנושא של 10 תקנים.

<מאיר ניצן: מ-2004 פיטרו 356 עובדים.

אמנון כהן: אנשים יצאו לפנסיה.

<מאיר ניצן: לא רק לפנסיה.

<מאיר ניצן: השדרה הניהולית נפגעה בצורה חמורה ביותר, בעיקר אגף ההנדסה.

<מאיר ניצן: אני לא רוצה למתוח ביקורת ולהגיד מי נשאר.

<מאיר ניצן: כשתבואו לבדוק ואם תבקרו, אני אוכיח לכם מי שנשאר, כל מי שקרוב פוליטית וכל מי שקרוב משפחתית, ויש כאלה בעיריית לוד, ברוך השם.

<מאיר ניצן: זה לא פשוט לוותר ולא פשוט לפטר אבל עושים את זה, אנחנו עוסקים בזה.

אמנון כהן: האם קלטתם בעלי תפקידים בכירים טובים שיכולים לנהל את העיר.

<מאיר ניצן: יש קושי לקלוט.

<מאיר ניצן: ברמת השכר שמאשר לי משרד הפנים, עד עכשיו לפחות, אי-אפשר לקלוט כוח אדם איכותי.

<מאיר ניצן: אם רמת המשכורת אצלי יותר נמוכה מאשר ברמלה או בערים בסביבה, איך אני אקבל אותו?

אמנון כהן: השכר לא שוויוני?

<מאיר ניצן: לא, זה לא שוויוני.

מיקי רוזנטל: למה?

מיקי רוזנטל: זה חוזה מיוחד.

מיקי רוזנטל: אתה יכול להסביר?

מיקי רוזנטל: זה לא ברור.

<שמואל גולן: אנחנו יודעים שמנהל מחלקה מקבל בהתאם לגודל הרשות.

<שמואל גולן: אתם פחות או יותר חופפים לרמלה.

<מאיר ניצן: רבותיי, כך צריך להיות.

<מאיר ניצן: יש לי גם נתונים על רמת השכר.

<מאיר ניצן: תעלי בבקשה את הנתונים לגבי רמת השכר.

<מאיר ניצן: בסיכום הממשלה נאמר שמגיעים לי 10 תקנים על-מנת לעבות את השדרה הניהולית.

<מאיר ניצן: משרדי הממשלה, כולל משרד ראש הממשלה, אמרו שמגיע, אבל מהתקציב שלך.

<מאיר ניצן: החשב המלווה שהיה באותו זמן, בצדק, אמר: יש 100 מיליון גירעון, אפשר לקלוט כוח אדם?

<מאיר ניצן: רק היום, לאחר שהגעתי לאיזון תקציבי, אני קולט כוח אדם על חשבון העירייה, אבל לא קיבלתי שום סיוע מבחוץ.

<מאיר ניצן: כשמדברים על רמות שכר, בדירוג המנהלי 63% מהעובדים – נמוך בינוני.

<מאיר ניצן: עו"סים – נמוך בינוני – 8.6%, עו"ס ברמה בינונית גבוהה – 2.85% מהעובדים.

<מאיר ניצן: בדירוג המנהלי מקצועי מנהלים 5.7% בינוני גבוה.

<מאיר ניצן: זאת אומרת, אם תסתכלו על רמות השכר, תבינו שיש פה קיפוח שלדעתי אין לו מקום.

<מאיר ניצן: אני סומך על מנכ"ל משרד הפנים החדש ואנחנו פונים אליו בנקודות האלה.

<מאיר ניצן: לגבי שיתוף פעולה של המשטרה עם העירייה.

<מאיר ניצן: המשטרה תיתן עוד מעט את הסקירה שלה.

<מאיר ניצן: זאת תחנת משטרה שהיא המצטיינת במחוז המרכז.

<מאיר ניצן: היא גם היום מתחרה על תחנת משטרה מצטיינת ארצית.

<מאיר ניצן: 40 יום אחר הגעתי, ב-7.2.2011, ב-17.3 היה כבר שיטור עירוני.

<מאיר ניצן: שילבנו 14 פקחים במסגרת 17 שוטרים נוספים וקיימנו את הנושא העירוני.

<מאיר ניצן: כיום אנחנו פועלים בצורה מאוד מתואמת.

<מאיר ניצן: כל שבוע יש ישיבת תיאום בין ראשי האגפים בעירייה והמשטרה.

<מאיר ניצן: אין יותר "כספומטים".

<מאיר ניצן: אין דבר כזה בלוד היום.

מוחמד ברכה: איך נמדדת הצטיינות?

<מאיר ניצן: הצטיינות נמדדת בזה שמגיבים וחוקרים כל דבר בעיתו ויש קשר רצוף עם מוקד עירוני שפועל 24 שעות ביממה.

מוחמד ברכה: יש מקרי רצח רבים שלא פוענחו.

<מאיר ניצן: אתה מדבר על תקופת עבר, לא היום.

מוחמד ברכה: אני מדבר על לוד.

<מאיר ניצן: תראה, אם רוצים לדבר מהזיכרון זה משהו אחר.

<מאיר ניצן: אם מדברים על מה שנעשה, זה דבר אחר.

מוחמד ברכה: זה מדוח מבקר המדינה.

<מאיר ניצן: דוח מבקר המדינה דן על תקופת עבר.

<מאיר ניצן: יכולתי בנקל לבוא לפה ולהגיד: רבותיי, מה אתם רוצים ממני?

<מאיר ניצן: אני לא רוצה בכלל לדבר על זה.

<מאיר ניצן: זה לא היה בתקופתי ואני לא מוכן.

אמנון כהן: סליחה.

אמנון כהן: אתה מונית על-ידי המדינה ותפקידך לתקן את הליקויים.

אמנון כהן: אתה לא יכול לומר שאתה לא - - -

מוחמד ברכה: אם יש לך נתונים אחרים, תגיד אותם.

<מאיר ניצן: את הנתונים תגיד המשטרה.

אמנון כהן: בהיותי יו"ר ועדת הפנים והגנת הסביבה סיירנו בערים לוד ורמלה, לגבי הרציחות שלא פוענחו.

אמנון כהן: אני רוצה לשמוע את משרד ראש הממשלה שליוו את תכנית אופק והחלטות ממשלה אחרות.

אמנון כהן: אני רוצה לשמוע דיווח.

אמנון כהן: דן להב, ממשרד ראש הממשלה.

אמנון כהן: תגיד לנו את החיבורים, מה בוצע, למה כספים חזרו חזרה?

אמנון כהן: למה העיר לא קיבלה תקציבים?

<דן להב: אני לא בטוח שאני יודע לענות לך על השאלה הזאת.

<דן להב: דוח מבקר המדינה בדק.

<דן להב: כמו שצוין כאן, הדברים שהועברו עליהם ביקורת.

<דן להב: נציגי המשטרה תתכוננו לדבר.

<דן להב: כוועדת הפנים והגנת הסביבה סיירנו גם אצלכם לגבי הרציחות שלא פוענחו.

<דן להב: אני בטוח שמאז השתנו דברים.

<דן להב: אתם עומדים להיות מצטיינים אז כנראה שעברתם הרבה פרמטרים.

<דן להב: אנחנו נצטרך תשובות לוועדה.

<דן להב: דוח מבקר המדינה בדק למעשה 4 דברים.

<דן להב: הוא בדק את תכנית ממשלת ברק משנת 2000, בדק את התכנית של ממשלת שרון מ-2002, בדק את תפקוד עיריית לוד ובדק את תחילת הפעילות משנת 2010 של ראש הממשלה נתניהו.

<דן להב: כמו שצוין כאן, הדברים שהועברו עליהם ביקורת הם מהדברים שהיו קודם, בתקופת ממשלת ברק ושרון.

<דן להב: אני לא הייתי אז.

אמנון כהן: זה לא משנה.

אמנון כהן: האנשים שלך היו, אתה מייצג אותם.

<דן להב: שנייה, אני מסביר.

<דן להב: אני לא יודע מה היה.

אמנון כהן: גם אני לא הייתי פה.

<דן להב: כמו מאיר, גם אנחנו לא הסתכלנו מי אשם במעשי עבר אלא הסתכלנו מה צריך לעשות קדימה.

<דן להב: לגבי העבר, שי ממבקר המדינה שחקר מכיר את התכניות יותר טוב ממני ויוכל לענות.

<דן להב: אני לא יודע להסביר לגבי התכניות הקודמות.

אמנון כהן: מה קורה היום?

<דן להב: התכנית מתקדמת.

אמנון כהן: יש מצב שתקציבים חוזרים חזרה כי הם לא מבוצעים?

אמנון כהן: יש דבר כזה?

<דן להב: תמיד יכול להיות מצב כזה.

<דן להב: התכנית עוד לא הסתיימה.

<דן להב: אני חושב שכדאי שכולם יציגו ואני אתייחס בסוף.

אמנון כהן: מי זה כולם?

<דן להב: יש פה נציגים ממשרד השיכון, ממשרד האוצר.

אמנון כהן: קודם כל, תגיד אתה.

<דן להב: אוקיי.

<דן להב: לגבי ביטחון אישי.

<דן להב: כמו שאמרו, הוקמה יחידה לשיטור עירוני בעיר.

<דן להב: היא היחידה הראשונה שהוקמה.

<דן להב: היא קיבלה פטור מתקצוב עירוני.

<דן להב: היא מתפקדת בצורה מצוינת, מטפלת בעבירות של איכות חיים, שכרות, עבירות של תכנון ובניה.

<דן להב: תחנת המשטרה שם עובתה וחוזקה.

<דן להב: גנות, שהיה בזמנו מנכ"ל המשרד לביטחון פנים בחר את השוטרים שם אחד אחד וזה לא מקרה שהתחנה הזאת מצטיינת ובאמת יש צוות מצוין בתחנת המשטרה.

<דן להב: בתחום החינוך מוקצים 22 מיליון שקלים מידי שנה, עם תוצאות, עם עליה של 2.6% בזכאים לתעודת בגרות.

<דן להב: עלייה משמעותית ועקבית בכל מבחני המיצ"ב.

אמנון כהן: ראיתי היום בעיתון שהמצב שלהם לא מי יודע מה.

<דן להב: היא הגיעה למקום שלישי בהצטיינות בתחום מדעי המחשבים.

<דן להב: יש שם לימודי סינית בארבעה בתי ספר, בתי ספר למוסיקה.

<דן להב: אני מדלג על מספר פרמטרים כי יש רבים.

<דן להב: בתחום הרווחה, נבנה מחדש אגף הרווחה.

<דן להב: כמו שאמרתם, גויס חודש חדש כמנהיגות לאגף הזה.

אמנון כהן: ביקשנו שיוסיפו עובדת סוציאלית למגזר הערבי.

<מאיר ניצן: הוסיפו 5 עובדים.

מוחמד ברכה: הדוח הזה נשמע לי בסינית, כאילו שזה במקום אחר.

אמנון כהן: הם תיקנו, תיקנו.

<דן להב: לגבי דוברי ערבית.

<דן להב: אני חייב לומר שגויסו ערבים.

<דן להב: אני חייב להגיד שבזה היתה מעורבות ישירה של משרד ראש הממשלה בפרסום ובתרגום של החומר במאמץ ניכר.

<דן להב: דרך אגב, גם חבר הכנסת אחמד טיבי היה מעורב במהלך הזה במטרה משמעותית לגייס אנשים דוברי ערבית למחלקת הרווחה.

חנין זועבי: כמה גויסו בסופו של דבר?

<מאיר ניצן: חמישה עובדים סוציאליים.

חנין זועבי: במשרה מלאה?

<מאיר ניצן: כן.

<דן להב: בתחום הפיתוח העירוני יש לנו את שכונת פרדס ניר, שהוסדרו 600 יחידות דיור.

<דן להב: נעשתה שם הסדרה.

<דן להב: יש תכנית 1,300 שמחולקת לחלקים.

<דן להב: הנושא של הדיור הוסדר.

<דן להב: 30 שנה זה לא היה מוסדר ועכשיו זה מוסדר ויש בזה התקדמות.

<דן להב: יש שיקום ושדרוג של תשתיות רחוב, כבישים, תשתיות תחבורה, בכל מה שקשור בבטיחות בדרכים.

<דן להב: יש הפרדות מפלסיות שאושרו ומטופלות, שיפוץ של מתקני ספורט.

<דן להב: כמו שאנחנו יודעים, יש שדרוג של השדרה הניהולית.

<דן להב: יש את מר מאיר ניצן שלקח פיקוד על העיר.

<דן להב: יש מנכ"ל עירייה חדש, יש יועצת אסטרטגית.

<קריאה: אין מנכ"ל.

<דן להב: יכול להיות שהוא - - -

אמנון כהן: הוא רוצה להיות ראש עיר.

<מאיר ניצן: הוא עדיין בתפקיד.

<מאיר ניצן: ב-16 לחודש הוא ייצא לחופשה.

<דן להב: כאמור, מנהל אגף חינוך, אדריכלית עיר, מהנדס עיר, אגף רווחה.

אמנון כהן: קלטו שדרה ניהולית חדשה?

<דן להב: כן.

<דן להב: הוקצה כסף לשיקום של החברה הכלכלית של העיר.

<ליאה שטיינברג: הבחור לא מעודכן.

<ליאה שטיינברג: לפני שבוע נסגרה החברה הכלכלית.

<דן להב: הממשלה העבירה כסף והחברה הוחייתה.

<דן להב: אני לא יודע מה קרה מאז.

<דן להב: כמו שאנחנו יודעים, מתקדמת תכנית מתאר לעיר.

<דן להב: יש כפר סטודנטים שהוקם בזמן שיא.

<דן להב: נעשו המון פעולות בעיר ועדיין נעשות.

אמנון כהן: מר תורג'מן, מהמשטרה.

אמנון כהן: יש ביקורת לגבי הביטחון האישי של תושבי העיר.

אמנון כהן: כשהיינו בביקור בעיר התרשמנו שאתם נכנסים לתהליך חדש.

אמנון כהן: היו שאלות של חברי כנסת לגבי אי פענוח של רציחות.

אמנון כהן: העבריינים עדיין מסתובבים.

אמנון כהן: אנחנו רוצים שתעדכנו.

אמנון כהן: מהי תחושת הביטחון של התושבים?

אמנון כהן: האם יש שיפור?

אמנון כהן: לא מזמן קיבלתי מייל שפרצו לאיזה בית ספר, פירקו להם את המזגנים.

אמנון כהן: ביה"ס שם מצלמות ורואים בבירור מי עשה את זה.

אמנון כהן: מביאים לכם את האדם ואחרי שעתיים משחררים אותו כי בית המשפט לא מחזיק את האנשים האלה.

<דורון תורגמן: בוקר טוב לכולם.

<דורון תורגמן: אדוני ראש הוועדה, אני שמח שהיתה לך את ההזדמנות בתפקידך הקודם לבקר בעיר וגם להתרשם בעשייה.

<דורון תורגמן: הגיעו איתך גם חלק מחברי הכנסת שנמצאים כאן.

<דורון תורגמן: אני רוצה להתייחס בחמש דקות לנושא.

<דורון תורגמן: בפתיח ציינת את דוח מבקר המדינה, שאמנם מתייחס לתקופה של טרם הגעתי והגעתו של ראש העיר, אבל עצם פרסום הדוח במועד זה, שהוא נעשה עד 2010, משאיר טעם לא טוב וממשיך את הבעיה המרכזית של העיר לוד בהתייחס לסטיגמה שקיימת על העיר.

<דורון תורגמן: בשנתיים האחרונות יש התקדמות גדולה מאוד ואני אציג אותה.

<דורון תורגמן: ברור לכולנו שהעיר לוד היא אתגר בפוקוס לאומי, בהתייחס לשיתוף פעולה עם הרשות המקומית.

<דורון תורגמן: אני לא חושב שאפשר שיתוף פעולה טוב מזה.

<דורון תורגמן: זה בא לידי ביטוי בעשייה נרחבת.

<דורון תורגמן: כמובן שפיתרון לעיר עצמה זה פיתרון מערכתי כולל משולב.

<דורון תורגמן: ניגע בפשיעה, שזה יותר התחום שלנו.

<דורון תורגמן: אני אעבור על הנתונים שהם פחות רלוונטיות.

<דורון תורגמן: הפריסה של המשטרה בעיר היא פריסה רחבה שנותנת נגישות לכלל התושבים.

<דורון תורגמן: את המאפיינים של העיר כולכם מכירים.

<דורון תורגמן: זאת אוכלוסיה יחד עם תהליכים שמובילים לתופעות.

<דורון תורגמן: על מנת להוביל את העיר הזאת, הן בהיבט העירוני, והן בהיבט המשטרתי, צריך לזהות את האתגרים ואת ההזדמנויות.

<דורון תורגמן: כמובן שהאתגר המרכזי מתייחס לביטחון האישי, איכות החיים, שיפור השירות ותחושת אמון הציבור.

<דורון תורגמן: כל נושא של אוכלוסיה רב תרבותית, מרקם חיים, סכסוכי חמולות, צמצום אירועי ירי וזיקוקים.

<דורון תורגמן: יושב פה ראש עיר שהוא קואופרטיבי מאוד ומשפיע מאוד.

<דורון תורגמן: יש שותפויות עם כל הגורמים הרלוונטיים.

<קריאה: הוא לא ראש עיר.

<דורון תורגמן: ראש העיר הוא קואופרטיבי ומשפיע.

<דורון תורגמן: יש לנו ישיבה שבועית ופעולות רבות יחד.

<דורון תורגמן: יש שותפויות.

<דורון תורגמן: יושבים פה אנשים מעיר ללא אלימות, רווחה, רשות למלחמה בסמים.

<דורון תורגמן: כולם יחד, יד אחת.

<דורון תורגמן: בהתייחס לדברי המבקר בנושא של מבצעים עד שנגמר האוויר.

<דורון תורגמן: כיום יש בלוד שגרה חזקה שיודעת להגיב בטווח זמן מיידי דרגי מודיעין לפעילות אופרטיבית.

<דורון תורגמן: זה על בסיס כוחות קיימים בעיר.

<דורון תורגמן: אני אגע גם בכוח האדם.

<דורון תורגמן: יש שלושה תהליכים מאוד מרכזיים בעיר: אחד, זה השיטור העירוני שפועל ממרץ 2011.

<דורון תורגמן: ישנה יחידת איילה שמטפלת בנושאי התעניינות, ירי, ניסיונות רצח ומעשי שוד.

<דורון תורגמן: יש את עיר ללא אלימות ששינתה פניה באופן מאוד משמעותי.

<דורון תורגמן: יושב פה המנהל מטעם משרד הבט"פ.

<דורון תורגמן: הרבה סטודנטים נכנסו לעיר ומהווים באמת שובר שוויון במעורבות שלהם בקהילה.

<דורון תורגמן: כמובן יש התפתחות אורבאנית ודמוגרפית ברמה העירונית.

<דורון תורגמן: הרבה מדברים על כוח אדם בתחנה.

<דורון תורגמן: התחנה מונה 176 שוטרים.

<דורון תורגמן: הפער הוא בהיבטי שח"ם, שירות חובה משטרתי, ומספר שוטרים שנמצאים בהליך גיוס.

<דורון תורגמן: כלומר, הנושא הזה קיים והוא טיפול.

<דורון תורגמן: נושאי הטיפול הם בפן אחד קהילה ופן שני פשיעה, כשאחד חובק את השני.

<דורון תורגמן: מבחינת נתונים: לא אלאה אתכם בתהליכי העבודה אבל נפח הפשיעה ניתן לראות אותו במגמה לאורך השנים כאשר ב-2012 יש ירידה של 13%.

<דורון תורגמן: לגבי עבירות הרצח.

<דורון תורגמן: השנה אנחנו בירידה.

<דורון תורגמן: יש לנו שנה ללא אירוע רצח.

<דורון תורגמן: בשנת 2012 היו 3 מקרים שאחד מהם פוענח על-ידי תחנת אילה והשאר בטיפול ימ"ר.

<דורון תורגמן: לגבי עבירות רכוש ניתן לראות ירידה בכל הפרמטרים, שזה ביטחון אישי.

<דורון תורגמן: מדובר בהתפרצויות לרכבים, לעסקים, גניבת רכבים.

אמנון כהן: אולי כבר מתייאשים מלהתלונן ולכן זה יורד?

<דורון תורגמן: אדוני ראש הוועדה, יושבים פה גם תושבים.

<דורון תורגמן: אני מאמין שהם ידברו.

אמנון כהן: יש תחושה של התושבים שהביטחון עלה?

<ליאה שטיינברג: אנחנו נדבר אחר-כך.

<דורון תורגמן: מבחינת אמל"ח יש יותר תפיסות וכתבי אישום.

<דורון תורגמן: בעבירות הנוער ישנה עלייה בכמות תיקי החשיפה, שאלה התיקים הבעייתיים שאותם אנחנו תוקפים.

<דורון תורגמן: אנחנו עובדים בנושא חילוט, שהוא מהווה באמת שובר שוויון.

<דורון תורגמן: אנחנו תוקפים את הבריונות, בעיקר בהיבטי התנועה.

<דורון תורגמן: בעבירות מעשי השוד ניתן לראות את הירידה, בניגוד למגמה הארצית, כולל עלייה בכתבי האישום.

<דורון תורגמן: לגבי סמים, דיבר ראש העיר לגבי המיתוס.

<דורון תורגמן: היו מבצעים לאורך השנים.

<דורון תורגמן: אנחנו מטפלים גם בהיבט החברתי מול הנוער בשני פרויקטים גדולים, גם מול מכון הגמילה שאדוני מכיר וכמובן בפעילות ממוקדת חכמה.

<דורון תורגמן: ניתן להתרשם מהנתונים של סחר בסמים.

<דורון תורגמן: שירות חוץ זה נושא מרכזי.

<דורון תורגמן: זה נוגע לקהילה ולתושבים.

<דורון תורגמן: קודם כל, אנחנו במקום שני ברמה הארצית בסקר שירות.

<דורון תורגמן: ניתן לראות את סגירות המעגל שמבוצעות בקרב התושבים.

<דורון תורגמן: כל שבוע מתקשרים לתושבים ושואלים אותם לגבי רמת הטיפול.

<דורון תורגמן: אנחנו לא מושלמים, אנחנו לומדים, אנחנו משפרים.

שמעון אוחיון: מי מבצע את הסקר?

<דורון תורגמן: בהערכת מצב שלי בוחרים אירוע חקירתי.

<דורון תורגמן: הסקר נעשה על-ידי חברה חיצונית אבל אנחנו שמים את הטלפון במרכז השולחן, מתקשרים לאדם שפנה למשטרה ושואלים אותו את השאלות.

<דורון תורגמן: לפעמים זה חיובי ולעיתים פחות.

<דורון תורגמן: אנחנו לומדים מזה.

<דורון תורגמן: יש יחידת יל"ש חדשה שמקבלת אזרחים במש"ל.

<דורון תורגמן: זמן התגובה גם כן השתפר.

<דורון תורגמן: יש מועצת תושבים שאנחנו נפגשים איתה.

<דורון תורגמן: יש דלת פתוחה אצלי.

<דורון תורגמן: הטיפול הוא בטווח זמן מיידי ויש הרבה חוגי בית במגזר הערבי, ששם אנחנו מנסים לאתר מנהיגות חיובית.

<דורון תורגמן: בסקר השירות ניתן לראות מקום שני בארץ.

<דורון תורגמן: יש המון מיזמים קהילתיים, אם זה פרויקטים אל מול מיעוטי יכולת, יהודים, ערבים, חגים ובכלל.

<דורון תורגמן: כמובן, יחד איתנו כל השותפים ויש לא מעט שותפים.

<דורון תורגמן: בנושא המתנדבים, עלינו בצורה משמעותית.

<דורון תורגמן: יש פרויקטים חשובים של עיר ללא אלימות.

<דורון תורגמן: יש 21 מצלמות ב-6 אתרים שמשרתות גם אותנו כמשטרה כדי לגלות עבירות.

<דורון תורגמן: יש מצלמות שגם כורזות לאנשים בגנים.

<דורון תורגמן: היעד הוא 120 מצלמות ב-21 אתרים.

<דורון תורגמן: משרד הבט"פ קבע את 1.8 כמועד להשלמת הפרויקט הזה.

<דורון תורגמן: ראש העיר, כמובן, דוחף ואנחנו מתקדמים.

<דורון תורגמן: מיל"ה זה פרויקט אל מול הנוער.

<דורון תורגמן: 50 נערים בהליכים פליליים שונים, יהודים וערבים, יחד איתנו רצים בפעילות ערכית וחווייתית.

<דורון תורגמן: השיטור העירוני, כאמור, שובר שוויון.

<דורון תורגמן: ניתן לראות בחתך האירועים שהוא מטפל איך הוא נוגע בדברים הקטנים שמשפיעים על האזרח: שכרות, הפרעת מנוחה, כל נושא איכות חיים.

<דורון תורגמן: תחומי עיסוק שהוא מתעסק עם בעלי חיים, עם בריונות, עם אכיפה על הבנייה.

אמנון כהן: מה לגבי פענוח מקרי הרצח?

אמנון כהן: ראיתי שבשנה הקודמת היתה ירידה.

אמנון כהן: היו שלושה מקרים כשאחד פענחתם.

אמנון כהן: מה קורה עם המקרים של שנים קודמות?

אמנון כהן: אם יש לך נתונים, אנחנו נשמח.

<דורון תורגמן: אני אתייחס.

<דורון תורגמן: במחוז מרכז ובארץ בכלל, מי שמטפל בתיקי רצח זאת היחידה המרכזית שהיא יותר ממוקדת ויש לה הרבה יותר אמצעים.

<דורון תורגמן: נכון שאחוז הגילוי עומד על משהו כמו 50%.

<דורון תורגמן: יחד עם זאת, הבעיה המרכזית נובעת מהיעדר שיתוף פעולה.

<דורון תורגמן: בכל מקום נורמאלי, אם אדם יפגע בך, אתה תפנה למשטרה.

<דורון תורגמן: פה היעדר שיתוף הפעולה וההתנהלות מול נשים מאוימות לעיתים מקשה מאוד על המשטרה לטפל ולהוביל גילוי בתיק רצח.

<דורון תורגמן: הרי אנשים ראו, אנשים שמעו, אבל המשטרה לעיתים נראית כממסד שלא צריך לשתף איתו פעולה.

אמנון כהן: אבל יש לך מצלמות.

<דורון תורגמן: המצלמות מתייחסות לחלק קטן מהעיר.

<דורון תורגמן: התקנת המצלמות תושלם.

<דורון תורגמן: עושים הרבה פעולות.

<דורון תורגמן: גם היל"פ שלי עובד והוא גילה ניסיון רצח שהיה בכיכר מרכזית בעיר.

<דורון תורגמן: יש התקדמות, יש עוד הרבה עבודה.

<דורון תורגמן: נדרש גם שיתוף פעולה.

אמנון כהן: כמה רציחות פענחתם?

<דורון תורגמן: הנתון עומד על 50% פענוח, כאשר התחנה פענחה אירוע אחד של הבחורה האתיופית בגני אביב.

<דורון תורגמן: זה משהו שאנחנו טיפלנו, השאר מטופל על-ידי הימ"ר.

<דורון תורגמן: אנחנו עוסקים יותר בפשיעת הרחוב בעיר.

אמנון כהן: כבוד ראש העיר, רצית להמשיך עם דברים מהדוח שתיקנתם.

<מאיר ניצן: (מוצגת מצגת) אנחנו עוסקים בהריסת בנייה לא חוקית.

<מאיר ניצן: בהגיעי לעיר לוד הודעתי לתושבים שאני אעשה כל מה שאפשר במסגרת החוק כדי לאשר בנייה קודמת.

<מאיר ניצן: להתחיל להרוס 3,000 בתים שנבנו שלא כחוק, זאת אכזריות שלא ניתן לעמוד בה.

<מאיר ניצן: צריך למצוא את הדרך ואת הפשרה איך לתת להם את היתרי הבנייה.

<מאיר ניצן: אנחנו מתקדמים יפה מאוד עם הוועדה המחוזית ואני מקווה שאני אשאיר את התחום הזה מסודר יותר ממה שהיה קודם.

<מאיר ניצן: לעומת זאת, הודעתי שכל התחלת בנייה שלא כחוק תיהרס תוך 30 יום, במסגרת הסמכויות שיש לי.

<מאיר ניצן: מאז שהגעתי הרסתי 59 התחלות בנייה שכאלה ועוד יש לי השבוע משהו שצריך להרוס.

<מאיר ניצן: לא יכול להיות שכל אחד ייקח את החוק לידיים ויבנה.

<מאיר ניצן: זה שיש צרכים, זה ברור.

אמנון כהן: האם יש תכנית של בנייה לגובה גם למגזרים?

<מאיר ניצן: יש תכניות, תכף אראה אותם.

<מאיר ניצן: גמרנו תכנית מתאר ברמה המקומית, היא נמצאת כרגע בוועדה המחוזית ואני מקווה שהיא תקבל תוקף.

<מאיר ניצן: אני רוצה לומר לכם שהיום בשלבי בנייה נמצא באזור כצנלסון עוד כ-30 יחידות דיור.

<מאיר ניצן: במרכז העיר גומרים פרויקט שיא.

<מאיר ניצן: אדריכל יסקי פלוס משרד השיכון, העברנו תכנית לוועדה המחוזית שעוד לא נקלטה של כל-1300 יחידות דיור במרכז העיר, על-מנת לתת צורה אחרת.

<מאיר ניצן: אסור לשכוח שלעיר הזאת אין לב, אין לה מרכז.

<מאיר ניצן: מדינת ישראל, לצערי הרב, בשנת 1955, עלתה והרסה את כל מרכז העיר אבל לא תכננה אותו מחדש.

<מאיר ניצן: אף אחד לא תכנן אותו.

<מאיר ניצן: אני עכשיו עוסק בתכנון.

<מאיר ניצן: אני לא אספיק לגמור אבל אני מקווה שאחרים יעשו את זה.

<מאיר ניצן: ב"גני אביב" אנחנו נתנו תוקף לתכנית ל-343 קוטג'ים.

<מאיר ניצן: אני מקווה שנתחיל לשווק אותם בקרוב.

<מאיר ניצן: אנחנו יושבים עם מנהל מקרקעי ישראל על-מנת לפתח את השכונה.

<מאיר ניצן: יש עוד בנייה מסוימת באזור "גני יער", שהתחילה עכשיו.

<מאיר ניצן: יש תכנית ל-3,600 יחידות דיור של חרדים.

<מאיר ניצן: היא עדיין נמצאת בוועדה המחוזית, ב סעיפים 77, 78, שלדעתי הם מיותרים ואפשר היה להתחיל.

מוחמד ברכה: כל הבנייה היא ייעודית?

<מאיר ניצן: אני רוצה להגיד לך שמרבית ההיתרים שאני נותן זה דווקא לערבים ואני שמח על-כך.

<מאיר ניצן: הם למדו להגיש היתר, במקום לבנות לבד ולהסתדר.

מוחמד ברכה: אולי למדו גם לתת היתרים.

<מאיר ניצן: לא, אין שום בעיה בזה.

אמנון כהן: יש לו נכונות.

<מאיר ניצן: איפה אני נכנס לתמונה?

<מאיר ניצן: כשאני נותן תכנית ל-2 קומות והוא בונה 4 קומות.

<מאיר ניצן: זה לא יכול להיות.

מוחמד ברכה: כמובן שלא.

<מאיר ניצן: אני מראה לכם תכניות שכרגע נמצאות בוועדה המחוזית והתקדמות.

<מאיר ניצן: מה אנחנו מפתחים היום?

אמנון כהן: למגזר הערבי יש איזה פרויקט?

<מאיר ניצן: במגזר הערבי, הבעיה העיקרית זה לתת היתרים לבתים קיימים.

אמנון כהן: מה עם חדשים?

אמנון כהן: עם זוגות צעירים?

<מאיר ניצן: שיהיו מחוברים לחשמל, שיהיו מחוברים למים, לביוב, כמו שצריך.

אמנון כהן: איפה יחיו הזוגות הצעירים החדשים?

אמנון כהן: יש בנייה לגובה?

<מאיר ניצן: יש בנייה.

<מאיר ניצן: כאשר אני מדבר על תכנית בכצנלסון, זה לא ערבים או יהודים, זה יכול להיות גם אלה וגם אלה.

<מאיר ניצן: מה, אני עושה סלקציה?

<מאיר ניצן: אין דבר כזה.

<מאיר ניצן: אסור שיהיה דבר הזה.

אמנון כהן: אז אתה אומר שיש פתרונות.

<מאיר ניצן: יש פתרונות לכולם.

<מאיר ניצן: אנחנו גם כרגע מפתחים מרכז עסקים חדש, power center, באמצעות אמריקה-ישראל.

<מאיר ניצן: התכנית קיבלה תוקף בוועדה המחוזית ומתחילים כבר לבנות.

<מאיר ניצן: אני רוצה לתת לכם סקירה על מה שאנחנו עובדים כרגע.

<מאיר ניצן: כרגע אנחנו משקיעים 8 מיליון שקלים מכספי העירייה להקמת מתנ"ס בגני אביב.

<מאיר ניצן: 5.4 מיליוני שקלים לשישה גני ילדים, 12.5 מיליון שקלים לבניית 4 מעונות יום, 15 כיתות.

<מאיר ניצן: 3 מיליון שקלים לבניית 3 סניפים למועדוני נוער, בני עקיבא, הנוער העובד והצופים הערביים.

<מאיר ניצן: לא היו להם סעיפים של תנועות נוער.

<מאיר ניצן: 6 מיליון שקלים להרחבת כפר הסטודנטים.

<מאיר ניצן: 15 מיליון שקלים לשיקום כביש כצנלסון שפשוט נראה נורא.

<מאיר ניצן: 2.5 מיליון שקלים להקמת כיכרות.

<מאיר ניצן: 4 מיליון שקלים להקמת פארקים.

<מאיר ניצן: עד 27.10 יהיו 14 גינות משחקים לילדים בכל השכונות, כולל בשכונות הערביות, שלא היה להן אף פעם וזאת פשוט בושה.

<מאיר ניצן: 7.5 מיליון שקלים להשלמת התיכון הערבי.

<מאיר ניצן: 8.6 מיליון שקלים לשדרוג מוסדות חינוך ומתקני ספורט.

<מאיר ניצן: 2.8 מיליון שקלים להקמת מקווה טהרה לנשים בגני יער.

<מאיר ניצן: 1.5 מיליון שקלים להקמת שני מגרשי דשא סינטטיים בגני אביב ובגני יער.

<מאיר ניצן: 3 מיליון שקלים לריבוד כבישים משובשים.

<מאיר ניצן: 4 מיליון שקלים להקמת רמזורים.

<מאיר ניצן: ביחד זה 90 מיליון שקלים.

אמנון כהן: כל זה מתקציב העיריה?

<מאיר ניצן: לא רק מתקציב העירייה.

<מאיר ניצן: העירייה זה 14.5 מיליון שקלים מתוך ה-90.

<שרית רשתי: אלה תקציבים מ-2013 שכבר מושקעים.

<מאיר ניצן: אני לא הייתי מציג את זה, אם התכניות האלה לא היו מאושרות כי בלי תב"ע אתה לא יכול לעבוד.

אמנון כהן: יש לך תכניות תקועות בוועדת הפנים במחוז?

<מאיר ניצן: שום דבר לא תקוע, עובדים על זה.

מוחמד ברכה: אדוני היושב ראש, אני לא חושב שאתה קיבלת תשובה לשאלה האם יש בנייה למגזר הערבי.

מוחמד ברכה: התשובה של ראש העיר היתה שהעיקר הוא לאשר בנייה קיימת.

מוחמד ברכה: אבל יש גם מחסור בדירות.

מוחמד ברכה: יש בנייה ברחוב כצנלסון של 1,000 יחידות דיור.

<מאיר ניצן: הם יכולים לגור שם, למה לא?

מוחמד ברכה: זה מיועד לציבור התורני.

<מאיר ניצן: לא נכון.

<מאיר ניצן: זה פשוט לא נכון, ההיפך.

מוחמד ברכה: אז אני אעשה את הניסיון ואנחנו נבחן את זה בישיבה אחרת.

<מאיר ניצן: תכנית יסקי לא נוגעת לשום מגזר.

מוחמד ברכה: אדוני היושב ראש, אמירה של ראש עיר בוועדה היא מעין התחייבות, נכון?

אמנון כהן: בוודאי.

שמעון אוחיון: אני רוצה לחזור לדברי הפתיחה שלך, אדוני היושב ראש.

שמעון אוחיון: אנחנו ועדה בונה, ועדה מעודדת.

שמעון אוחיון: אני שמח לשמוע.

שמעון אוחיון: זאת אחת הישיבות הראשונות מתוך כמה וכמה ישיבות ויש התייחסות רצינית ואינטנסיבית לבעיות של העיר לוד.

שמעון אוחיון: אנחנו צריכים באמת לעודד אותם ולומר יישר כוח.

אמנון כהן: עוד לא שמעתי את כולם.

שמעון אוחיון: עוד לא שמעתי את הציבור בקטע הזה אבל מותר לומר שכאשר מישהו ממלא שליחות ציבורית ומגיע לעיר לעמוד בראש ועדה קרואה בעיר שהיתה רבת בעיות במשך השנים, צריך לשבח.

שמעון אוחיון: בוודאי הדברים יחזרו אל דוח מבקר המדינה.

שמעון אוחיון: מבקר המדינה יעקוב ויאמת את הדברים.

שמעון אוחיון: למשל, היה רושם שכאילו הבניה בכצנלסון היא ייעודית רק למגזר החרדי וראש העיר אומר שזה פתוח לכולם.

שמעון אוחיון: כחבר ועדה אני אומר יישר כוח.

אמנון כהן: משרד החינוך, בבקשה.

<עמליה חיימוביץ: אני חדשה, 3 חודשים בתפקיד.

אמנון כהן: הבנתי שיש תקציב של 22 מיליון כל שנה, למה לא עולים ברמה?

אמנון כהן: איפה אנחנו עומדים?

אמנון כהן: אני רוצה התייחסות לביקורת שהיתה בשנים עברו.

אמנון כהן: לא נוצלו תקציבים, רמת החינוך היתה נמוכה, והמצב הפיסי בכמה בתי ספר היה קשה.

אמנון כהן: כשילד בא למקום מטופח ויפה, אז יש כיף ללמוד.

אמנון כהן: אם הוא בא מדיכאון לדיכאון, הבית גם כך הרוס וגם בית הספר.

אמנון כהן: תתייחסי לדוח.

אמנון כהן: הוועדה מאחלת לך הצלחה בתפקידך הרם והחשוב.

<עמליה חיימוביץ: בשלושת החודשים האלה למדתי.

<עמליה חיימוביץ: למדתי שהעירייה בנתה תכנית אב.

<עמליה חיימוביץ: חלק גדול מתכנית האב, העירייה, בשיתוף עם משרד החינוך ומנהל החינוך הפדגוגי בראשות טליה קורן – יושם.

<עמליה חיימוביץ: הנושא של תקנים של פסיכולוגים וקב"סים.

<עמליה חיימוביץ: היתה בעיה להשיג פסיכולוגים בתשלום שמשלמים להם.

<עמליה חיימוביץ: הוגדלו התקנים, גם התקנים של הקב"סים.

<עמליה חיימוביץ: העירייה, בשיתוף המשרד נערך לנושא של צמצום הנשירה.

<עמליה חיימוביץ: ההמלצה של תכנית האב היתה מבנה אחר בתי הספר.

<עמליה חיימוביץ: בתי הספר היסודיים בממלכתי הם א' עד ח'.

אמנון כהן: אין חטיבות ביניים?

<עמליה חיימוביץ: אין חטיבות ביניים בממלכתי, יש בממ"ד ויש במגזר הערבי.

<עמליה חיימוביץ: הוקם בית ספר לתלמידים בסיכון.

<עמליה חיימוביץ: כל נושא שעלה בדוח מבקר המדינה, נושא של רישום למוסדות חינוך, ארגון ברמה העירונית – אורגן.

<עמליה חיימוביץ: בנושא של ילדים בסיכון תוגברו חדרים חמים.

<עמליה חיימוביץ: הטיפול הנקודתי דאג לסביבות למידה בכיתות.

<עמליה חיימוביץ: אני יכולה להגיד לך שעוד היד נטויה.

אמנון כהן: בדוח הוזכר שהיו פרויקטים חדשים ולא שילמו לאלה שביצעו את הפרויקטים וכתוצאה מכך הופסק הפרויקט.

<עמליה חיימוביץ: לא הופסק הפרויקט.

<עמליה חיימוביץ: גם בתגובה של המשרד כתבנו שבשנתיים האחרונות חל שיפור.

<עמליה חיימוביץ: אולי טליה תרחיב על זה, היה הנושא של מימון ביניים.

<עמליה חיימוביץ: באמת, גם ניצן העלה את זה שהמשרד מעביר כסף אבל יש איזה עיכוב.

<עמליה חיימוביץ: אנחנו יודעים שיש בעיה של מימון ביניים.

<עמליה חיימוביץ: למדתי שבשנתיים האחרונות הנושא תוקן.

<טלי קורן: הטיפול הנקודתי התקציב הוא בהחלט מערכת החינוך כולה בעיר לוד.

<טלי קורן: בשנה וחצי שאני נמצאת בתפקיד עשינו מיפוי של הצרכים באותה נקודת זמן שבה היינו.

<טלי קורן: נבנתה תכנית תקציבית לטיפול הנקודתי, שמיועדת למספר יעדים משמעותיים.

<טלי קורן: אחד, זה קידום התשתיות, הנראות, החזות של מוסדות החינוך בעיר.

<טלי קורן: זה אחד הדברים המרכזיים.

<טלי קורן: הנושא השני זה הטיפול בפרט, שיש לו מרכיבים רבים והוא מתחבר גם לכל הנושא של יעד ההחלה שמשרד החינוך מוביל.

<טלי קורן: לשם כך נפתחו עוד חדרים חמים, הוקצו עוד פסיכולוגים, עוד פסיכיאטר.

<טלי קורן: אנחנו בעבודה משותפת עם הרשות המקומית, מנסים להוביל.

<טלי קורן: הדרך עוד ארוכה, יש עוד הרבה מה לשפר.

<עמליה חיימוביץ: כחדשה, כמי שרואה את העתיד, אני לוקחת לעצמי את זה כמשימה ראשונה.

<עמליה חיימוביץ: אני רוצה לתת ללוד העדפה מתקנת מבחינת איכות החינוך.

<עמליה חיימוביץ: אני רוצה לנייד לשם מנהלים חדשים, אני רוצה להיות שם אחת לשבועיים.

<עמליה חיימוביץ: אני רוצה לקחת את העיר לוד כמשימה לאומית.

אמנון כהן: 30% מהזמן לעבור ברמלה.

מוחמד ברכה: אדוני היושב ראש, אני חושב שיש משהו לא בריא בדיון.

מוחמד ברכה: כל אדם שהוא ראש מערכת מסוימת מתחיל את ההיסטוריה מהרגע שהוא התחיל בתפקיד.

מוחמד ברכה: גם ראש העיר, גם מפקד המשטרה, כל אחד מדבר על התקופה שלו, או מנסה לייצר אליבי שהכול בסדר.

מוחמד ברכה: אני מדבר עכשיו על סדר הדיון.

מוחמד ברכה: אני חושב שמי שעומד בראש מערכת הוא צריך להיות אחראי ולתת דוח על עבודת המערכת לאורך זמן.

מוחמד ברכה: אנחנו מדברים על ישויות נפרדות שפתאום אחרי בואו של מאיר ניצן אז העירייה היא אחרת.

מוחמד ברכה: זאת אותה עירייה.

מוחמד ברכה: הוועדה הזאת וחברי הכנסת צריכים לקבל את הדיווח המלא אודות הבעיות וההתקדמות.

מוחמד ברכה: כל אחד מדבר על נחלתו, אנחנו התקדמנו מאז שאני נכנסתי.

מוחמד ברכה: לא דובר כאן, למשל, על הבגרויות.

מוחמד ברכה: לא דובר על הצפיפות בכיתות, לא דובר על נגישות, על הסעות.

מוחמד ברכה: אנחנו בכל זאת ועדה לביקורת המדינה.

מוחמד ברכה: זאת לא ועדה לביקורת אישית.

מוחמד ברכה: היא גם אישית, אבל לא רק.

אמנון כהן: אנחנו מתמקדים בדוח מבקר המדינה.

אמנון כהן: דוח מבקר המדינה נכתב לפני פרק זמן מסוים.

אמנון כהן: בעלי פונקציות חדשות נמצאים פה ויש כאלה ותיקים.

אמנון כהן: הם עשו עבודת מטה אצלם לפני שהגיעו לדיון והם צריכים להגיד לנו איזה תיקונים עשו לליקויים שנמצאו אז.

אמנון כהן: בא ראש העיר הממונה שסרק לנו מה עשה מיום שנבחר וזאת בהתייחס לדוח של מבקר המדינה.

אמנון כהן: הוא אמר מה הוא תיקן, מה עם השדרה הניהולית, מה תכנית האב שלו, מה הוא עשה, מה הא לא עושה.

אמנון כהן: הוא הסביר מה תקוע.

אמנון כהן: הוא הסביר שהחליטו לתקצב כיכרות כאשר אין תכנית מאושרת.

אמנון כהן: רצו לעשות כי רצו לתקן וזה בסדר, אבל יש דרך.

מוחמד ברכה: לא הגיעו למצב שצריך לעשות את אותה כיכר פעמיים.

אמנון כהן: לא פעמיים.

אמנון כהן: התחייבו כבר לכסף ואז פיצויים וכל הדבר הזה.

אמנון כהן: ראש העיר אמר שהוא מכיר את המערכת.

אמנון כהן: הוא התחיל עם התכניות.

אמנון כהן: אני דווקא רואה שעלו מדרגה ודווקא נמצאים במסלול נכון וטוב.

אמנון כהן: עוד כמה חודשים הציבור יחליט מי הוא רוצה שימשיך בתפקיד הזה.

אמנון כהן: בשלב הזה אני רוצה לשמוע מישהו מהתושבים.

<ליאה שטיינברג: אני משמשת כדוברת עמותת תושבים למען מנהל תקין.

<ליאה שטיינברג: פרט לכך אנחנו גם הקמנו בלוד מועצת תושבים שאמורה לטפח קידום מנהיגות חדשה לעיר, מנהיגות טובה יותר, ערכית יותר.

אמנון כהן: אתם רואים את השיפור בפני העיר?

<ליאה שטיינברג: יש שיפור אבל הוא מועט מידי וחלש מידי וזה לא עומד בלחצים של התושבים שרוצים להגר ולעזוב את העיר.

<ליאה שטיינברג: כל המגמות השליליות, כמו הגירת האוכלוסיות החזקות יותר אל מחוץ לעיר, זה הכול ממשיך כי העירייה לא מצליחה לתת שירותים ברמה סבירה.

<ליאה שטיינברג: יש פער גדול מאוד לבין רמלה, למשל.

<ליאה שטיינברג: אלה שתי ערים שכנות , עם אוכלוסיה ברמה סוציו אקונומית מאוד קרובה.

<ליאה שטיינברג: המרחק בין שתי הערים האלה הוא יום ולילה, גם מבחינת מצב התשתיות, גם מבחינת מצב השירותים של חינוך בלתי פורמאלי ומה שהתושבים מקבלים בשעות אחר הצהריים.

<ליאה שטיינברג: אני, למשל, מתגוררת בשכונה שהוקמה רק לפני 15 שנה, גני יער.

<ליאה שטיינברג: זאת היתה אמורה להיות שכונה שמושכת אוכלוסיה של משפרי דיור לעיר ומאפשרת לצעירים של העיר להישאר.

<ליאה שטיינברג: בבניינים שלנו זה כמו תחנת רכבת.

<ליאה שטיינברג: בסוף כל חודש יוני, חצי בניין עוזב, נוטש ונכנסת אוכלוסיה חלשה יותר.

<ליאה שטיינברג: למה?

<ליאה שטיינברג: כי לילדים אין שום דבר בשעות אחר הצהריים.

<ליאה שטיינברג: בתכנית משרד ראש הממשלה יש התייחסות לנושא של חינוך בלתי פורמאלי.

<ליאה שטיינברג: היו אמורים להחזיר את חברת המתנסים הארצית לפעילות בעיר, היו אמורים לתת 3 מיליון שקלים לחינוך בלתי פורמאלי במגזר הערבי.

<ליאה שטיינברג: עד היום הכסף הזה לא נוצל.

<ליאה שטיינברג: ה-3 מיליון האלה, אני מניחה שיחזרו בסוף למדינה.

<ליאה שטיינברג: הדשדוש הזה, שכן פותחים חברה משותפת עם חברת המתנסים הארצית, לא פותחים, זה הכול מדשדש כי לעיריית לוד אין אינטרס אמיתי שהם יכנסו וינהלו את העניינים כי זה עוד כסף.

<ליאה שטיינברג: צריך להוסיף עוד מיליון שקלים ומה שעיריית לוד רואה לנגד עיניה כיום זה רק האיזון התקציבי, לחסוך כסף ולגמור בעודף.

<ליאה שטיינברג: אנחנו התושבים משלמים על העודף הזה מחיר יקר מאוד.

<ליאה שטיינברג: בשש השנים של הוועדה הקרואה נסגרה המכללה, נסגרו פעילויות תרבות שהיו.

<ליאה שטיינברג: פרויקטים שהיו זקוקים למצ'ינג, העירייה לא נתנה את חלקה ולכן הם יצאו מחוץ לעיר.

<ליאה שטיינברג: למשל, ראש הוועדה הממונה הציג כאן גני ילדים שבבנייה.

<ליאה שטיינברג: בכלל, אם אתה מסתכל על המצגת, זאת עיר נפלאה, המון פיתוח, המון עשייה.

<ליאה שטיינברג: מה שאנחנו רואים בשטח זה ציר תנועה ראשי ברחוב כצנלסון, שבו אמורה לעבור כל התנועה מצפון לדרום שכבר סגור שנה וחצי.

<ליאה שטיינברג: עיריית לוד לא מסוגלת לגמור כביש אחד.

<ליאה שטיינברג: כביש אחד ראשי היא לא מסוגלת לסיים.

<ליאה שטיינברג: היום האשם התורן זה משרד השיכון.

<ליאה שטיינברג: בעיר שהתושבים לא מקבלים שירותים, אז מי שיכול עוזב.

<ליאה שטיינברג: מי שנשאר מרגיש שהוא נשאר כי הוא מסכן ולא יכול לעזוב.

<ליאה שטיינברג: בשיטה הזאת, גם כשהביאו לעיר 200 סטודנטים – זה הדבר הכי מבורך שקרה בעיר הזאת בשנתיים האחרונות.

<ליאה שטיינברג: זה משהו אמיתי, זה משהו שנהנים ממנו התושבים, בעיקר בשכונות המוחלשות כי אותם סטודנטים עובדים עם הילדים.

<ליאה שטיינברג: אבל הטיפה הזאת בים, 200 סטודנטים, לא יכולים לכסות על זה שבעירייה אין שום שינוי.

<ליאה שטיינברג: אין שדרה ניהולית.

<ליאה שטיינברג: כל מה שיש בדוח מבקר המדינה ממשיך.

<ליאה שטיינברג: מי שבעצם מנהל את עיריית לוד הוא גזבר העירייה.

<ליאה שטיינברג: כמו שמציין הדוח, הגזבר הזה, שהוא מנהל את העירייה למעשה כבר 10 שנים, לא רק שהוא לא נתן את הדין למה עיריית לוד בשנה אחת, 2003, עשתה גירעון של 80 מיליון שקלים גירעון שוטף, הוא גם קיבל אצל מר ניצן עוד סמכויות.

<ליאה שטיינברג: הוא הפך לאחראי גם על האמרכלות, גם על הנכסים, גם על כוח אדם.

<ליאה שטיינברג: עירייה שהכול מנוקז בזוג ידיים אחד, כשאותו איש אמור לנהל את הכול, למעשה מנהלי האגפים מנוטרלים.

<ליאה שטיינברג: אף אחד לא מצליח לשרוד במבנה ארגוני מטורף כזה.

<ליאה שטיינברג: אחרי שרואים דוח כזה, כל מה שמסומן בצהוב מדבר על אותו גזבר שמונה כאוצר, בלי לקבל אישור של משרד הפנים.

<ליאה שטיינברג: כלומר, המבנה הארגוני הזה, שמר ניצן הציג, לא קיבל את אישור משרד הפנים.

אמנון כהן: המנכ"ל פה והוא יענה.

<ליאה שטיינברג: אני אשמח לשמוע את תגובתו.

<ליאה שטיינברג: עיריית לוד מנוהלת על-פי מבנה ארגוני לא תקין ולא תקף.

אמנון כהן: חברת הכנסת זועבי, רצית לומר משהו.

חנין זועבי: רציתי לשמוע אותה.

אמנון כהן: לא, אנחנו רוצים לסיים.

חנין זועבי: אם אנחנו רוצים לערוך דיון על העיר לוד ו-90% מהמוזמנים שלנו הם נציגים של המשרדים, אז אתה לא תשמע ביקורת אלא תשמע תיאור מאוד יפה על המציאות.

חנין זועבי: מה שאמרה עכשיו הגברת, תסלחו לי, הוא שווה.

חנין זועבי: הוא הקטע ששווה להתמקד בו והוא שווה יותר מכל מה שנאמר לפניה והוא המצב האמיתי.

חנין זועבי: אני רוצה להגיד לך, מתוך כל הרשימה שיושב ראש הוועד הממונה הציג בפנינו, אין שום גני ילדים לערבים.

חנין זועבי: יש אולי מעון אחד.

חנין זועבי: אין שום מועדוני נוער.

חנין זועבי: קבוצה של ארגון נשים שאחראית לנערות במצוקה כבר 3 שנים – אני לא רוצה להשתמש במילה מתחננת, אבל הם רצים אחרי העירייה בשביל לפתוח מועדון לנערות במצוקה, שנסגר לפני 3 שנים.

חנין זועבי: לא רק שאין מרכזי נוער ומרכזים לנערות במצוקה, אלא שני המועדונים שהיו, נסגרו לפני 3 שנים.

חנין זועבי: כלומר, המצב רק מתדרדר.

חנין זועבי: אני חושבת שאנחנו צריכים שקיפות.

חנין זועבי: אם אנחנו אומרים שאנחנו בונים ומשפרים, אז איפה?

חנין זועבי: באיזה שכונות?

חנין זועבי: באיזה קבוצות?

חנין זועבי: את המצב של אי השוויון אפילו בתוך לוד, גם כאשר הממוצע של עיר מתדרדרת, אבל גם יש מצב של אי שוויון בין המגזרים השונים בלוד.

חנין זועבי: אני חושבת שאי-אפשר לבקר את התקציבים ואיפה התקציבים הולכים בלי שקיפות בחלוקה בין יהודים לערבים.

חנין זועבי: 95% מהתכניות שלא ימומשו, תכניות שיישארו על הנייר, הן מיועדות מלכתחילה לאוכלוסייה הערבית.

חנין זועבי: אני חושבת שאנחנו יכולים לבקר בעיר עצמה ולראות את מרכזי הנוער ומרכזי הנערות שאינם.

אמנון כהן: משרד הבריאות, בבקשה.

<אתי בורלא: אני ממשרד הבריאות.

<אתי בורלא: אני מהנדסת מחוזית לבריאות הסביבה במחוז המרכז.

<אתי בורלא: העיר לוד שייכת למחוז שלנו.

<אתי בורלא: רציתי להתייחס לכמה נקודות.

<אתי בורלא: משרד הבריאות אחראי על הנושא של בריאות הציבור.

<אתי בורלא: אני אתייחס לכמה נקודות שלנו מאוד מפריעות בעיר לוד.

<אתי בורלא: אלה דברים שגם העלינו בכתב וזה לא משהו חדש.

<אתי בורלא: הנושא הראשון הוא הנושא של המצב התברואי של בתי הספר.

<אתי בורלא: אנחנו חושבים שכל מה שכתוב בדוח, מילה במילה, הוא נכון.

<אתי בורלא: זאת גם ההתרשמות שלנו במהלך השנים.

<אתי בורלא: לצערי אנחנו גם לא מתרשמים מאיזה שינוי דרמטי של השנים האחרונות.

<אתי בורלא: כלומר, המצב התברואי, תשתיות בבתי הספר לדעתנו הוא גרוע ביותר גם היום.

<אתי בורלא: הנושא השני שרציתי להתייחס אליו זה הנושא של הפיקוח על עסקים.

<אתי בורלא: אנחנו אחראים על פיקוח של עסקי מזון, מספרות, תברואה וכדומה.

<אתי בורלא: אנחנו לא רואים שבעיר לוד יש פיקוח – אין פיקוח.

<אתי בורלא: למעשה אין מי שיעשה את הפיקוח.

<אתי בורלא: יש אדם אחד שהוא אחראי מחלקה אבל מפקחים אין.

<אתי בורלא: אני לא ידעתי שראש עיריית רמלה יהיה פה.

<אתי בורלא: אני הכנתי לעצמי לקראת הדיון את ההשוואה לרמלה שהיא עיר שכנה ופחות או יותר אותה אוכלוסיה.

<אתי בורלא: ברמלה יש מנהלת מחלקה ויש שני אנשים שהתפקיד שלהם זה הפיקוח.

<אתי בורלא: לא פיקוח עירוני, פיקוח על העסקים, למשל, עסקי המזון.

<אתי בורלא: דבר שלישי שרציתי להעלות זה הנושא של טיפות החלב.

<אתי בורלא: יש 4 טיפות חלב.

<אתי בורלא: העירייה לא משקיעה בנושא של תשתיות.

<אתי בורלא: למעשה, הנושא הזה בא היום מתקציב משרד הבריאות.

אמנון כהן: העלית את הסוגיה בפני שרת הבריאות?

<אתי בורלא: אנחנו עוד לא נפגשנו עם שרת הבריאות.

אמנון כהן: הדיון בתקציב זה עכשיו.

<אתי בורלא: העירייה לא משקיעה את מה שהיא צריכה להשקיע, כמו שיש בערים אחרות.

<אתי בורלא: בנושא של תשתיות מים וביוב המצב הוא קשה ביותר.

<אתי בורלא: האמת היא שבפועל היום זה לא בידי העירייה אלא יש תאגיד.

<אתי בורלא: זה הנושא היחיד שאני רואה בו שיפור במהלך השנים האחרונות.

<אתי בורלא: עדיין יש הרבה מה לעשות.

<אתי בורלא: עדיין יש מקומות שלא מחוברים לביוב.

אמנון כהן: יש לכם תאגיד נפרד או יחד עם רמלה?

<שרית רשתי: תאגיד נפרד.

<אתי בורלא: בנושא הזה יש שיפור.

אליעזר כהן: אחרי התכנית של החלטת הממשלה בשנת 2010 בוצע שינוי ארגוני די משמעותי במחלקת הרווחה.

אליעזר כהן: נבחרה מנהלת חדשה, עובו הצוותים האזוריים.

אליעזר כהן: התכנית החדשה דיברה על 5 תקני כוח אדם ב-4 מיליון שקלים לשנה לתוכניות.

אליעזר כהן: אנחנו הגשנו יחד עם המחלקה בקשה להמרה לכוח אדם.

אליעזר כהן: אנחנו הבנו שאת התכניות צריכים לבצע עובדים.

אליעזר כהן: זאת היתה בעיה.

אליעזר כהן: ניסינו ללמוד לקחים מהתכנית של 2002 ואנחנו מנסים ליישם היום.

אליעזר כהן: תכניות כן מצליחות לבוא לידי ביטוי.

אליעזר כהן: עובה מרכז למניעת אלימות.

אמנון כהן: דיברו על נערות במצוקה, על מועדוניות שנסגרו.

אליעזר כהן: הוקמו בתים חמים גם במגזר הערבי.

אליעזר כהן: אני לא מנהל מחלקת הרווחה אבל אני יודע שהנושא הזה מטופל.

אליעזר כהן: יש דגש על האוכלוסייה הערבית.

אליעזר כהן: יש רצון לגייס עובדים - - -

חנין זועבי: זה לא נכון.

אליעזר כהן: אני יכול להגיד שזה הגיע עד לרמה של משלוח מכתבים אישיים למסיימי עבודה סוציאלית ממוצא ערבי.

חנין זועבי: חבל שלא הזמינו נציגים של הנערות האלה ושל ארגונים.

אמנון כהן: אני דן בדוח.

אליעזר כהן: בנושא של נערות, זה נושא שמתוקצב ברמה הגבוהה ביותר.

אליעזר כהן: יש בעיה אחת משמעותית, שהתכנית נבנתה לשנת 2011 ו-2012 ולמעשה התכנית מסתיימת.

אליעזר כהן: כל העובדים הסוציאליים שגויסו במהלך התכנית הזאת – ניתנה עוד הארכה של חצי שנה עד סוף חודש יוני.

אליעזר כהן: המשמעות של זה זאת הליכה לאחור.

אמנון כהן: פניתם לשר הרווחה החדש?

אליעזר כהן: אנחנו פנינו.

אליעזר כהן: מנכ"ל המשרד אישר עד סוף חודש יוני.

אליעזר כהן: כעת אנחנו ממתינים להחלטת ממשלה, כי זה לשנות החלטת ממשלה.

אליעזר כהן: המשמעות היא קשה.

<נחמיה חתוכה: אני מהמשרד לקליטת עלייה.

אמנון כהן: למה לקחתם את הכסף חזרה, אין להם עולים?

<נחמיה חתוכה: אני עובד מול עיריית לוד כבר 8 שנים.

<נחמיה חתוכה: אני מוכרח לציין שלאורך השנים היה קושי בניצול התקציבי.

<נחמיה חתוכה: אנחנו כמשרד עשינו כל מה שניתן.

<נחמיה חתוכה: עיגלנו את כל הפינות האפשרות כדי לתת לעיר לוד את האפשרות לנצל את התקציב.

<נחמיה חתוכה: אני מוכרח לציין בסיפוק, שעם הקושי בשנת 2011 ועם העבודה המחודשת של העירייה והבנייה המחודשת של מחלקת הקליטה, בשנת 2012 אנחנו רואים ניצול תקציבי של 100%.

<נחמיה חתוכה: לדעתי זאת התשובה הכי טובה.

אמנון כהן: ראש העיר, בבקשה.

<מאיר ניצן: אני נורא מצטער שאנשים טוענים דברים בלי להכיר אותם.

אמנון כהן: אבל הם תושבים שגרים שם.

<מאיר ניצן: אני גם לא מתעלם מזה שזאת תקופת בחירות ורצים.

אמנון כהן: היא מתמודדת?

<מאיר ניצן: כן.

<ליאה שטיינברג: אני מתמודדת.

אמנון כהן: לא חשוב, הם רוצים לטובת העיר.

<מאיר ניצן: אנחנו יודעים מספיק.

<מאיר ניצן: את רוצה שאני אגיד לך גם באיזו רשימה?

<מאיר ניצן: אני אגיד לך.

<ליאה שטיינברג: אין בעיה, אני ב"יש עתיד".

מוחמד ברכה: היא צריכה להתנצל שהיא מתמודדת?

מוחמד ברכה: מה קרה?

<ליאה שטיינברג: בשבילי אמיל חדד לא החתים אף אחד.

<ליאה שטיינברג: אני לא חברתי לאמיל חדד, סליחה.

<ליאה שטיינברג: אני לא הייתי צריכה חתימות.

<מאיר ניצן: סליחה, דיברו לגופם של אנשים, לא דיברו לגופם של אנשים ולזה אני מאוד רגיש.

<מאיר ניצן: קודם כל, לגבי החברה למתנסים.

<מאיר ניצן: לו הייתם יודעים איזה מערכת בירוקרטית יש במדינת ישראל להקים חברה למתנסים.

<מאיר ניצן: היום היא כבר קיימת, היא פשוט לא יודעת ויש כבר מנהלת מהחברה למתנסים.

<מאיר ניצן: היא תתחיל לפעול בעוד חודש.

<ליאה שטיינברג: אז היא לא פועלת.

<מאיר ניצן: היא תפעל עם יסודות כספיים שאני נותן להם על-מנת שיוכלו לתפעל אותה בצורה נכונה.

<מאיר ניצן: צר לי שעד היום זה לקח הרבה זמן.

<מאיר ניצן: הקימו עמותה ורשם העמותות לא הכיר, משרד הפנים לא אישר.

<מאיר ניצן: אתם רוצים?

<מאיר ניצן: אני אביא לכם סיפורים.

<מאיר ניצן: תאמינו לי, תבדקו את הבירוקרטיה הישראלית, היא פשוט בלתי נסבלת.

<מאיר ניצן: זה דבר ראשון.

<מאיר ניצן: קיימת חברה למתנסים, היא נכנסה בשעה טובה.

<מאיר ניצן: אמנם היא נכנסה לפני שבועיים אבל אני לא מפרסם בדרך-כלל מה שאני עושה, אני עושה.

<מאיר ניצן: הדבר השני.

<מאיר ניצן: לא הגזבר מנהל את העירייה, אני מנהל את העירייה.

<מאיר ניצן: אני אחראי לכל מה שנעשה.

<מאיר ניצן: אם לאנשים יש איבה אישית למישהו, נא לא לשפוך אותה פה.

<מאיר ניצן: זה לא מכובד, לא נכון וזאת לא אמת.

<קריאה: מה עם החברה הכלכלית?

<מאיר ניצן: סליחה, אל תלמדו אותי לנהל, ניהלתי יותר מכם.

<מאיר ניצן: אני רציתי להקים חברה כלכלית.

<מאיר ניצן: במשך שנה וחצי היא פעלה.

<מאיר ניצן: ראיתי שהיא לא משלמת את עצמה אז דוממתי אותה, זה הכול.

<מאיר ניצן: אני לא אמשיך לבזבז כסף לאנשים שלא עובדים.

<מאיר ניצן: סליחה, נגיד את האמת.

<מאיר ניצן: צריך להגיד את האמת.

<מאיר ניצן: דבר נוסף.

<מאיר ניצן: כל הבנייה הזאת היא גם למגזר הערבי.

<מאיר ניצן: מי שאומר שהיא איננה למגזר הערבי, לא מכיר מה הוא אומר ושיבואו לבקר.

חנין זועבי: אני טוענת שאני מכירה.

חנין זועבי: גם התושבים מכירים.

<מאיר ניצן: אני מארח כל חבר כנסת וכל חברת כנסת.

חנין זועבי: תזמין את התושבים - - -

<מאיר ניצן: סליחה, אני לא הפרעתי לך.

אמנון כהן: תעשי ביקור בלוד.

<מאיר ניצן: בבקשה, תבואי לביקור, אני אארח אותך בכל הכבוד, כמו שאני מארח את ברכה וכל אדם.

חנין זועבי: אני יודעת על מה אני מדברת.

<מאיר ניצן: אני מכבד כל אדם ואני דואג לכל המגזרים.

<מאיר ניצן: אין לי מגזר אחד כן, מגזר אחד לא – לא אצלי.

אמנון כהן: מנכ"ל משרד הפנים, בבקשה.

אמנון כהן: ראש העיר אומר שכאשר מגיעים תקציבים ממשרדים אחרים, זה צריך לעבור שוב את האישור שלכם.

חנין זועבי: מועדון של נערות במצוקה, אתה לא נתת להם לפתוח מחדש.

חנין זועבי: כבר שנתיים הן לא יכולים לפתוח.

<מאיר ניצן: לא נכון.

<מאיר ניצן: רחל, אולי תיתני להם תמונה, הם לא יודעים מה נעשה.

אמנון כהן: מנכ"ל משרד הפנים, בבקשה.

<יגאל צרפתי: אני רוצה להתחיל מהסוף מהנקודה שעלתה פה לגבי המבנה הארגוני וריכוז סמכויות בידי גזבר העירייה.

<יגאל צרפתי: אני קצת למדתי את הנושא הזה ובאמת השתכנעתי שיש פה מבנה ארגוני שהוא מבנה לא טוב, לא בריא, לא נכון.

<יגאל צרפתי: אגב, המשרד שלנו, באמצעות הגורמים המקצועיים, פנה לעירייה וביקש לשנות את זה וטען שזה לא תקין.

<יגאל צרפתי: איך אומרים?

<יגאל צרפתי: מכתבים זה מכתבים, מעשים זה מעשים.

<יגאל צרפתי: אני הגעתי למסקנה שאת הדבר הזה צריך לשנות.

<יגאל צרפתי: זה לא משנה מי מנהל את העיר אלא פשוט אין מבנה ארגוני כזה בשום מקום בעולם.

<יגאל צרפתי: כדי לייצר איזונים ובלמים, כדי לאפשר למערכת המוניציפאלית לעבוד נכון, הדבר הזה אינו ראוי.

<יגאל צרפתי: עוד פעם, למען הגילוי הנאות, אני חייב לומר שאני מכיר גם את הגזבר, שהוא איש מקצוע.

<יגאל צרפתי: לאורך שנים רבות אני מכיר אותו ולאורך תפקידיו הרבים.

<יגאל צרפתי: כמובן אני מכיר את ראש העיר איתו ליווינו הרבה מאוד פרויקטים.

<יגאל צרפתי: אבל, למרות זאת, המצב הזה צריך לתקן אותו, צריך לשנות אותו, זה מצב לא ראוי.

<יגאל צרפתי: שלמה, אני מבקש לזמן לדיון איתי את העירייה גם בנושא הזה.

מוחמד ברכה: איפה אתה מזהה את הבעיה במבנה הארגוני?

<יגאל צרפתי: אני חושב שזה לא נכון לתת בידי גזבר העירייה, שהוא אחראי על המשאבים, להיות אחראי על כוח אדם.

<יגאל צרפתי: זה מצב שעשוי לשתק מערכת כי ברגע שאתה גם אחראי על משאבים, השיקול שלך לעיתים הוא שיקול כלכלי ולא תמיד הכלכלי הוא הנכון לאותו עניין.

<שמואל גולן: אתם הערתם על העניין הזה וגם אנחנו הסתייגנו מהעניין הזה.

<שמואל גולן: אמרנו לראש העיר חד משמעית, שהתפקיד הזה של אוצר, שלא כל-כך הבנו מה זה, לא תקין.

<יגאל צרפתי: אני לוקח על עצמי לתקן את העניין הזה בתיאום עם ראש העיר ובאמת להסדיר אותו.

<יגאל צרפתי: מאחר ותחום המומחיות שלי במשך 20 השנה האחרונות זה בעיקר תקציבי פיתוח ובהיקפים גדולים מאוד – משרד הפנים בתפקידו המוגדר כרגולטור, הוא למעשה בא לבדוק שהיכולת של הישות המוניציפאלית לקדם פרויקטים היא בעצם יכולת אמיתית.

<יגאל צרפתי: לכן יש את העניין הזה עם התב"ע, שלמעשה, ככל שהעירייה מקבלת תקציבים ממשרדי ממשלה, היא נדרשת לקבל אישור לתקציבים האלה על-ידי הממונה על המחוז.

<יגאל צרפתי: הדבר הזה בא ממקום אחראי.

<יגאל צרפתי: אם, למשל, תקצבתי בית ספר ב-10 מיליון שקלים ותוצאות המכרז מראות 12 מיליון, נדרשת העירייה להראות תקציבים לאותה דלתא.

<יגאל צרפתי: זה בעצם דבר אחראי שנועד למנוע מהעירייה להיכנס לגירעונות.

<יגאל צרפתי: בהקשר הזה, אני חושב שאנחנו צריכים לקחת לתשומת לבנו כרגולאטור, בעצם לקצר את טווחי הזמן.

<יגאל צרפתי: כמה זמן לוקח היום מרגע שאתה מביא תקציב ממשרד החינוך לבניית בית ספר, עד שאתה מקבל אישור תב"ר?

<יגאל צרפתי: זה יכול לנוע בפרק זמן של חודשיים.

<מאיר ניצן: לא, לא.

<יגאל צרפתי: אני לא מתייחס למקרה קונקרטי.

<יגאל צרפתי: אני אומר שאולי אפשר לטפל גם בעניין של לוחות זמנים.

<יגאל צרפתי: אגב, שמעתי את זה גם בתפקידי הקודם.

<יגאל צרפתי: אני לא חושב שזאת מילה גסה לראות ולבחון את זה ולראות איך מטפלים בלוחות הזמנים.

<יגאל צרפתי: יחד עם זאת, העניין במהות שלו, שנועד להבטיח הליך אחראי, כשהעירייה מתחייבת על מקורות שיש לה, אני חושב שזה דבר חשוב.

<יגאל צרפתי: נאמרו פה דברים נוספים על אי ניצול תקציבי פיתוח.

<יגאל צרפתי: במשרד החינוך לא הייתי מקצה תקציב פיתוח אילולא ידעתי שהפרויקט זמין לכך ובשל לכך.

<יגאל צרפתי: זאת אומרת, שהקרקע היא זמינה, שיש תכנית אדריכלית.

<יגאל צרפתי: כל הדברים רק ממתינים לתקציב וליציאה למכרז.

<יגאל צרפתי: אני חושב שהרשות המקומית צריכה להכין איזה אינוונטר של פרויקטים זמינים ובעצם להחיל אותם.

<יגאל צרפתי: ככל שיהיו יותר פרויקטים בקנה, אז למעשה ניתן יהיה לתקצב את זה.

מוחמד ברכה: למה אתה אומר את זה?

<יגאל צרפתי: אני אומר את זה כדי שתקציב ינוצל.

מוחמד ברכה: בעיקרון זה תקף לכל דיון ולכל מקום.

<יגאל צרפתי: נאמר פה שתקציבי פיתוח לא נוצלו כי לא היתה תב"ע מאושרת.

<יגאל צרפתי: אם תקציב כזה לא מנוצל, למעשה הרשות מאבדת אותו וזה חבל.

מוחמד ברכה: אני מבין את ההקשר.

מוחמד ברכה: יש פה כשל של הרשות?

מוחמד ברכה: יש פה כשל של משרדי הממשלה?

מוחמד ברכה: איפה הכשל?

אמנון כהן: כבר תיקנו את זה.

אמנון כהן: היה כשל - - -

מוחמד ברכה: תן למנכ"ל לענות.

מוחמד ברכה: למה אתה עונה במקומו?

<יגאל צרפתי: אי מוכנות להחלה של תקציבי פיתוח, זאת כמובן משימה שמוטלת בראש ובראשונה על הרשות המקומית.

<יגאל צרפתי: אגב, אני רוצה להצטרף למה שאמרה ידידתי עמליה חיימוביץ ממשרד החינוך.

<יגאל צרפתי: בעצם גם אני רוצה לייצר מנגנון שנהיה בקשר קבוע עם הרשות כדי ללוות ולעזור וכדי לראות איך אנחנו מקדמים את רוב הדברים האלה.

<יגאל צרפתי: ברשותך, אם יש עוד כמה דקות, הייתי שמח שעדנה בלומברג מלשכת התכנון, תיתן כמה מילים על התכניות העתידיות של העיר.

אמנון כהן: ראש העיר כבר ציין את זה.

אמנון כהן: שמענו שיש שיתוף פעולה פורה.

אמנון כהן: אני לא רוצה לסכם את הדיון על לוד.

אמנון כהן: אנחנו נפתח את הדיון לגבי רמלה ואחר-כך נסכם את שני הדיונים.

אמנון כהן: יש פה גם ממשקים של משרדי הממשלה.

<יואל לביא: (מוצגת מצגת) אדוני היושב ראש, חברי כנסת, חברי המנגנון של מבקר המדינה, מנכ"ל משרד הפנים, שכני מצפון מאיר ניצן, עם כל המנגנון המקצועי של העיר לוד, אנשי המנגנון הממשלתי והמחוזי שנמצאים פה.

<יואל לביא: אנחנו רוצים להלין, לא על זה שלוד מתפתחת ולא על ההשקעות בלוד אלא על תשתית נתונים שהיא לא בהירה דיה בקרב מקבלי ההחלטות.

<יואל לביא: אנחנו מוצאים את הבמה הזאת כבמה מתאימה כדי להציף ולהציג את זה.

<יואל לביא: רמלה נמצאת יחד עם לוד באשכול 4.

<יואל לביא: אבל, בעוד שלוד ממוקמת במקום 104 – אני לא משווה בין רשויות אלא במצב הסוציו אקונומי של התושבים.

<יואל לביא: בעוד שלוד נמצאת במקום ה-104, קרוב לאשכול 5, רמלה נמצאת באשכול 85 שהוא צמוד לאשכול 3.

<יואל לביא: מי שרוצה, יכול להביט על ההבדלים בכמות אחוז בעלי התואר האקדמאי בתוך הערים האלה, אחוז העובדים במשלח יד אקדמאי.

<יואל לביא: אפילו בהקשר של החזקת רכב ושנתון של כלי רכב.

<יואל לביא: המצב הסוציו אקונומי של תושבי רמלה נחות באופן משמעותי ומהותי מתושבי העיר לוד.

<יואל לביא: אנחנו הבאנו מסמכים.

<יואל לביא: אני מדלג על המסמך המקורי של הלשכה המרכזית לסטטיסטיקה שפורסם בחודש אפריל השנה.

<יואל לביא: עוד דבר שחשוב להבין אותו בתשתית של הנתונים והעובדות.

<יואל לביא: רמלה היא עיר המחוז של מחוז המרכז, על-פי החלטת פקודת סדרי השלטון והמשפט מ-1948, ניתן לראות מפה שמחוז המרכז, הכולל את נפות השרון, פתח-תקווה, רמלה ורחובות, מרכזו ברמלה.

<יואל לביא: על אף שני הנתונים הבסיסיים האלה, שלכאורה אנחנו בירת המחוז, כל הפרויקטים האחרונים מועתקים או מועברים לעיר לוד.

<יואל לביא: בית המשפט המחוזי, שלכאורה על-פי התקנות צריך להיות ממוקם בבירת המחוז.

<יואל לביא: ההוצאה לפועל, הנהלת הרכבת.

<יואל לביא: פה זה בכלל אבסורד.

<יואל לביא: התקצוב של משרד החינוך, 22 מיליון שקלים בשנה, ב-6 השנים האחרונות ללוד, כאשר מעל 700 מתלמידים תושבי לוד לומדים ברמלה.

<יואל לביא: תכניות משותפות, או תכניות תגבוריות כמו תהל, לדוגמה, רמלה מממנת את תלמידים מלוד.

אמנון כהן: זאת מצווה, לא?

<יואל לביא: אני חושב שזאת מצווה כי אני חבר בחברה הישראלית.

<יואל לביא: אני לא רק נושא בתואר של בעל תפקיד.

<יואל לביא: יחד עם זאת, הקיפוח הזה זועק לשמים.

<יואל לביא: לא יכול להיות שבתיכון רמלה לוד יושבים תלמידים, כתף אל כתף, מלוד ומרמלה ולכאורה, על-פי הנתונים הסטטיסטיים, תלמידי רמלה הם עניים יותר ויחד עם זאת תושבי לוד מסובסדים בהיקפים של 22 מיליון שקלים בשנה.

<יואל לביא: זה זועק לשמים.

<יואל לביא: תגבורי תקציב של משרד התחבורה, 62 מיליון שקל, זה מה שאנחנו זיהינו, מעבר לדברים שנאמרו על-ידי מאיר ניצן שטען בצדק ש-249 מיליון שקלים שמוצגים על-ידי מבקר המדינה, חלקם הם בעצם מענק איזון.

<יואל לביא: אני יכול להמשיך כך על משרד הפנים, על הלוואות ומעניקים.

אמנון כהן: חשוב שמנכ"ל משרד הפנים ישמע.

<מאיר ניצן: לא לקחתי שום הלוואות.

<יואל לביא: שמחתי לשמוע את הנתון הזה מפי מאיר ניצן, על הנושא שהם סיימו את 2012 עם עודף של 27 מיליון שקלים ושאין גירעון מצטבר יותר, ו-10 מיליון שקלים פלוס בתקציב השוטף.

אמנון כהן: יישר כוח.

<יואל לביא: באמת יישר כוח.

<יואל לביא: באותה שנה לוד מקבלת תקציב פיתוח ממשרד הפנים, רמלה מקבלת אפס.

<יואל לביא: תאגיד המים של לוד, 85 מיליון שקלים קיבל כמענקים ומלוות.

<יואל לביא: תמר, תאגיד המים של רמלה, קיבל סכום אבסורדי, אפס שקלים עד היום.

<יואל לביא: הוא קיים מ-2006.

<יואל לביא: אי-אפשר להבין את האבסורד.

<יואל לביא: כל יחידות ההדרכה של הצבא יורדות דרומה, מקימים את עיר הבה"דים בדרום.

<יואל לביא: מפקדת זרוע היבשה עולה מקסטינה צפונה ללוד.

<יואל לביא: בלי קשר ללוד, אני לא מבין את ההחלטות האלה.

<יואל לביא: לעומת זאת, אני יכול להגיד, פיקוד העורף שממוקם ברמלה - - -

<שמואל גולן: חייבו את צה"ל.

<יואל לביא: זה הפיקוד מלפנים של צה"ל?

<יואל לביא: במקום שמפקדת זרוע היבשה תהיה קרובה ליחידות ההכשרה שלה.

<שמואל גולן: אנחנו עושים עכשיו ביקורת על צה"ל?

<יואל לביא: כדאי לעשות.

<יואל לביא: זה זועק לשמים.

<יואל לביא: אלה דוגמאות אבסורדיות של ניהול שהוא לא חכם.

<יואל לביא: פיקוד העורף, שמחובר בכל התשתיות שלו לעיר ואני עוד משלם על העתקת שער הכניסה למחנה פיקוד העורף, כשהם שייכים לאזור המוניציפאלי של גזר.

<יואל לביא: אין תחנת רכב לתושבי העיר רמלה, כאשר חוצים אותה שתי מסילות ברזל ומאות רכבות ליום.

<יואל לביא: אגב, אני לא מבין את החיבור הזה של לוד לרחובות דרך רמלה, שזה בכלל אבסורד מהתקופה העותמנית.

<יואל לביא: היום יש רכבת מתל-אביב לאשקלון ויש רכבת מתל-אביב למודיעין ולירושלים ויש רכבת תל-אביב לוד, באר-שבע ובית שמש.

<יואל לביא: בשביל מה צריך את החיבור רוחב הזה, דרך רמלה, שמאות רכבות נוסעות בה ביום ללא מחלף.

אמנון כהן: משרד התחבורה נמצא פה?

אמנון כהן: עוד מעט תצטרכו לענות.

<יואל לביא: תקציבי התחבורה קטנו באופן משמעותי.

<יואל לביא: יש פה נקודה שחייבים להבין אותה.

<יואל לביא: רמלה ולוד, בעיניי, זה בלון ארוך.

<יואל לביא: אתה לוחץ במקום אחד, זה מתפשט במקום השני.

<יואל לביא: לחץ שהוא לא בשני המקומות גם יחד, הוא פשוט מעתיק את הבעיה ולא פותר אותה.

<יואל לביא: אני משבח את התקופה של השר לביטחון פנים וגם את המשטרה כולה בכל הפרויקטים של המשרד לביטחון פנים, עיר ללא אלימות וכדומה.

<יואל לביא: גם בפעילות שוטפת הם עשו כל מאמץ כדי לשמר כוחות ברמלה.

<יואל לביא: אני חייב לשבח אותם.

<יואל לביא: לעומת זאת, יש, למשל, את משרד התחבורה, שזה כואב שהתקציבים קטנים.

<יואל לביא: יושב פה נחמיה ממשרד הקליטה.

<יואל לביא: אנחנו עוסקים בקליטה ישירה ובאמת קולטים המון עולים מכל מיני טעמים ערכיים.

<יואל לביא: כשאתה בא לראות איפה משרד הקליטה משקיע כסף, איפה הסוכנות היהודית משקיעה כסף, אנחנו אחרונים ברשימה.

<יואל לביא: הכי גרוע זה קרן קיימת לישראל.

<יואל לביא: זה גוף שהיה צריך להשקיע בנו כסף, כתוצאה מזה שאנחנו קולטים עולים – שום גרוש.

<יואל לביא: אני לא רוצה להמשיך ולקטר.

<יואל לביא: הצפתי הרבה דוגמאות.

<יואל לביא: אני חושב שיש פה אפליה שהיא ראויה להתייחסות של ועדת הביקורת על מדיניות משרדי ממשלה.

<יואל לביא: מנכ"ל משרד הפנים יושב פה ואני מאחל לו בהצלחה.

<יואל לביא: זאת לא פעם ראשונה שאני מאחל לו הצלחה, גם בתפקידו הקודם איחלתי לו בהצלחה והיה לנו שיתוף פעולה פורה.

<יואל לביא: אנחנו לא מקבלים תקציבים לפיתוח.

<יואל לביא: אנחנו עיר שזקוקה לתקציבים האלה.

<יואל לביא: לזכותנו ייאמר דבר אחד, אנחנו מנצלים את כלל התקציבים שמעמידים לרשותנו.

<יואל לביא: במעטפת הצרכים של רמלה חסר תקציב להמשך פיתוח.

<יואל לביא: תודה.

<נחמיה חתוכה: חלוקת התקציב במשרד לקליטת עלייה נעשית על-פי פרמטרים אובייקטיבים, שקופים, כללים ברורים.

<נחמיה חתוכה: אם יש למישהו הערה לגבי חלוקת התקציב, הוא מוזמן.

אמנון כהן: יש לו פרויקט של קליטה ישירה, זה תקציב אחר.

אמנון כהן: בעקבות דבריו של ראש העיר, אני מבקש להתכנס לדיונים של 2014.

אמנון כהן: הוא בחיים לא יחזיר לך שקל.

אמנון כהן: כל שקל שתשים זה ילך ליעדו.

אמנון כהן: תשבו ותעשו עבודת מטה.

אמנון כהן: משרד התחבורה, למה מלין ראש העיר רמלה?

אמנון כהן: למה אין תחנת רכבת לתושבים?

אמנון כהן: התושבים סובלים בכניסה וביציאה מהעיר.

אמנון כהן: אני בעצמי נכנס לשם וחמש דקות אני מחכה לרכבות.

אמנון כהן: ראיתי שמשקיעים שם ויש תכניות, אבל צריך תחנה לתושב.

נתיב: ברשותך, אתייחס קודם כל לעיר לוד והראל מהמחוז יתייחס לעיר רמלה.

נתיב: לגבי העיר לוד אני רוצה להתמקד בנושא של דוח מבקר המדינה.

נתיב: היו שני דברים שחזרו כחוט השני פה בדברים.

נתיב: הזכירו פה כיכרות 6 פעמים אז הרגשתי צורך להתערב בעניין הזה.

אמנון כהן: ראש העיר תיקן את זה.

נתיב: אני לא בא לכאן כדי להעריך את הפעילות של העירייה.

נתיב: באתי להגיד איך משרד התחבורה נערך לנושא של דוח מבקר המדינה.

נתיב: היתה שם התייחסות בשתי נקודות.

נתיב: טענה אחת היתה שהיו שם פרויקטים שתוקצבו לפני שמשרד התחבורה שמממן את הפרויקט, וידא שהפרויקט עומד בתנאים.

נתיב: מצד אחד, שהוא סטטוטורי ומצד שני, שיש לו את כל האישורים הנדרשים.

נתיב: הנושא השני שאני אתייחס אליו זה הנושא של הניצול וביצוע על-פי תקציב שניתן.

נתיב: אנחנו בעצם עשינו כמה שינויים שהם שינויים משמעותיים ומבניים.

נתיב: הפכנו את העיר לוד ממצב שבו אנחנו משתתפים במימון פרויקטים שמבוצעים על-ידי העירייה – חלק מהפרויקטים שהתחילו אכן נמשכים והם יסתיימו במסגרת המהלך הזה, אבל פרויקטים נוספים, חלקם מתוך החלטת הממשלה שדיברה על תקצוב של 15 מיליון שקלים, בעצם אנחנו פועלים במתכונת שונה לחלוטין שהיא מתכונת של ביצוע באמצעות חברות מנהלות.

נתיב: המשמעות המעשית היא, שמשרד התחבורה בעצמו הולך ומבצע את הפרויקטים התחבורתיים.

נתיב: המעורבות של הרשות המקומית היא מעורבות מאוד חשובה בנושא של הגדרת הצרכים ותעדוף הצרכים.

נתיב: בהקשר הזה אני רוצה לומר על מהלך נוסף שעשינו.

נתיב: באמצעות המחוז יצרנו מהלך של בדיקה וניתוח של כל הצרכים הבטיחותיים בעיר לוד.

נתיב: כתוצאה מכך הופק לפני כשנתיים וחצי דוח בטיחות, שאנחנו מתייחסים אליו כבנק של פרויקטים.

נתיב: עם דוח הבטיחות הזה באנו לעיריית לוד ולראש העיר מאיר ניצן ואמרנו לו: אלה ואלה הפרויקטים שאנחנו יכולים לבצע.

נתיב: על-פי תעדוף של ראש העיר, אנחנו התחלנו לבצע את אותם פרויקטים תחבורתיים.

נתיב: במסגרת זה, אני חייב לציין שההתייחסות הזאת של ביצוע פרויקטים שהם לא סטטוטוריים, אנחנו בעצם יצרנו מנגנון שלא מאפשר לדבר הזה לקרות וזאת משני טעמים.

נתיב: דרך אגב, זה נכון לא רק לגבי העיר לוד, זה לקח רוחבי.

נתיב: כל פרויקט תחבורתי שאנחנו משתתפים במימון שלו בכל רשות מקומית במדינת ישראל, חייב לעבור חוות דעת של חברת בקרה.

נתיב: ישנם שני תנאים מובנים בתוך ההמלצה של חוות הדעת הזאת.

נתיב: אחת, שאכן קיים אישור סטטוטורי, דהיינו, שיש תב"ע מאושרת.

נתיב: אנחנו לא מתחילים היום פרויקט, לא לבצע ולא לממן, אלא אם כן יש לו אישור סטטוטורי.

נתיב: הנושא השני, שגם עולה מדוח מבקר המדינה, זה שאנחנו לא מתחילים לבצע פרויקט לפני שיש אישור מפע"ת, שזה בעצם אישור תנועתי ואישור תחבורתי.

אמנון כהן: זה השליך לגבי כל השלטון המקומי?

נתיב: היום אנחנו מחזקים את זה.

נתיב: אי-אפשר להגיד שלא עשינו את זה בעבר באופן מוחלט אבל היום זה חסם כמעט מוחלט.

נתיב: יש שינוי מבני שאנחנו הולכים להנחיל אותו מכאן ואילך.

נתיב: זה נכון גם לגבי רשויות נוספות.

נתיב: בעצם אנחנו יוצרים מצב שבו אנחנו ממפים כשלים בטיחותיים.

נתיב: דובר פה על כיכרות אבל זה לא רק כיכרות.

נתיב: בתוך פרויקטים עירוניים, בצמתים מסוכנים, במקום להמתין לכך שהרשויות המקומיות באות ומציפות צרכים ואנחנו צריכים להגיד אם אנחנו מאשרים או לא מאשרים, אנחנו מתכוונים ליצור פעילות יזומה של המשרד, שימפה באמצעות יועצי בטיחות, מהנדסי תנועה ותחבורה.

נתיב: הוא ימפה על חשבוננו את התהליך הזה של איתור - - -

אמנון כהן: זה יעזור לרשויות החלשות.

נתיב: זה ייעשה בכל הרשויות.

נתיב: במקום שהיום רשות חזקה כמו גבעתיים תבוא ותגיד: אנחנו רוצים א', ב' וג', כאשר לנו אין יכולת ואין לנו כלים לדעת אם אין פרויקטים חלופיים אחרים באותה רשות מקומית שתורמים יותר לבטיחות.

נתיב: לכן התהליך הזה הוא תהליך שאנחנו מתכוונים להנחית אותו בייזום ובמיפוי הצרכים ובהצעה לפתרון.

<הראל דמתי: לגבי לוד, עלה הנושא שחסר להם כוח אדם מקצועי בתחום הנדסת תנועה.

<הראל דמתי: כפי שידוע לי עד כה, העירייה לא קלטה מהנדס שיושב אצלה אלא משתמשת במיקור חוץ.

<הראל דמתי: יחד עם זאת, כאחריות של המחוז, אנחנו מתגברים אותם במסגרת ועדות תיאום תנועה והנדסת תנועה.

<הראל דמתי: באותה מסגרת ועדה, מעבר לזה שאנחנו צריכים להסכים או להסכים לפרויקטים שהם רוצים, אנחנו למעשה מנסים לכוון אותם - - -

אמנון כהן: איזה מהנדס?

<הראל דמתי: היה כתוב בדוח שלעירייה אין מהנדס תנועה.

אמנון כהן: מהנדס עיר יש.

<הראל דמתי: יד להם מהנדס עיר.

<שרית רשתי: יש מהנדס עיר ובימים אלה היה מכרז לקלוט מהנדס תנועה כעובד העירייה.

<שרית רשתי: זה ממה שימים אלה.

<הראל דמתי: בנוסף, משרד התחבורה מתגבר פעילות של תחבורה ציבורית.

<הראל דמתי: העירייה ביקשה לפנות מתחם שנמצא בלב העיר העתיקה, לצורך שדרוג העיר העתיקה.

<הראל דמתי: במסגרת פרויקטים לשלב את נושא הרכבות יחד עם אוטובוסים.

<הראל דמתי: אנחנו נעשה תחנה מרכזית זמנית באזור הרכבת, כדי שהיא תיתן שירות יעיל, כולל מעבר נוסעים בין הרכבת לבין האוטובוסים.

<יואל לביא: למה זמנית?

<הראל דמתי: כי עדיין לא נקבע תכנון סופי לתחנה הסופית אבל היא תהיה סמוכה לה.

<הראל דמתי: לגבי הכיכרות - - -

אמנון כהן: קיבלנו כבר תשובה, תמשיך הלאה.

אמנון כהן: למה התושבים לא זוכים לעלות לרכבת?

<הראל דמתי: רמלה מקבלת היום משנה תגבור מצד משרד התחבורה דרך מע"צ.

אמנון כהן: אני מכיר את זה.

אמנון כהן: מה שיש יודעים, תדבר על מה שאין.

<הראל דמתי: היא עושה פרויקטים של מחלפון ביאליק, מחלפון מצליח ושדרוג כביש.

אמנון כהן: שאלתי על תחנה לתושבים.

<יואל לביא: רגע, בוא תלמד אותי.

<יואל לביא: מה אנחנו מקבלים?

<הראל דמתי: אנחנו בבית משפט על מצליח, על היתרי בנייה.

<יואל לביא: קודם כל, בית המשפט הכריע כבר, הוצאתי היתרי בניה אבל זה השקעות של רמלה.

<יואל לביא: תן לי גרוש אחד שמשרד התחבורה נתן.

<הראל דמתי: אני לא אחראי על התקציב.

<הראל דמתי: אני יודע על פרויקטים תחבורתיים שמתקיימים במרחב.

<יואל לביא: גרוש אחד לא קיבלתי ממשרד התחבורה.

אמנון כהן: על מה אתה צריך לקבל?

<הראל דמתי: אני לא מחלק את הגרושים.

<יואל לביא: אני מטפל בכביש 40 וגם בכביש 4313.

אמנון כהן: זה לא על חשבונם?

<יואל לביא: על חשבוני.

אמנון כהן: למה?

<יואל לביא: כולל כיכר, 20 מיליון שקלים.

<הראל דמתי: מאחר ואני לא אחראי על הגרוש אז אני לא יכול לענות.

אמנון כהן: אנחנו נפנה למשרד התחבורה.

<הראל דמתי: בנוסף, בנושא העיכובים שהרכבות עושות בצמתים, אז יש כמה נושאים שאנחנו מטפלים בהם.

<הראל דמתי: אחד, זה נושא ביטול הרדארים על-מנת לקצר את טווח ירידת המחסום שבעיר רמלה.

<הראל דמתי: כתוצאה מזה העיכוב אמור לקטון.

<הראל דמתי: בנוסף, בימים אלה, מע"צ יחד עם עיריית רמלה ויחד עם הרכבת, כמובן באישורנו מתאמים את צומת תעבורה.

<הראל דמתי: יש שם שלושה בעלים: נתיבי ישראל, העירייה ורכבת ישראל.

<הראל דמתי: אנחנו מנסים למצוא פתרון שכבר התחיל כהסדר זמני והוא עושה מקצה שיפורים.

<הראל דמתי: בנוסף, נתיבי ישראל מקדמת ובימים אלה אמור לקבל אישור הפרויקט של הפרדה מפלסית 208.

<הראל דמתי: למעשה, ההפרדה הזאת היא גם פותחת לעיר לוד כניסה יותר חלקה מתחת למחלפון וגם תתרום רבות לכל הנושא של העיכובים שנגרמים על-ידי הרכבות.

<יואל לביא: רק שתדע, המפגש החשוב לרמלה זה מפגש 132.

<הראל דמתי: לגבי 132, אנחנו מקדמים גם נושאים סטטוטוריים שקשורים עם כביש 200 ועם מפגש 132.

<הראל דמתי: לגבי לוד, ביצענו מפגשים להולכי רגל בעיר לוד, באזורים שבהם ילדים היו חוצים.

<הראל דמתי: אפילו שיש שם גשר, אף אחד לא טיפס על הגשר.

<הראל דמתי: עשינו מפגשים מבוקרים להולכי רגל כדי להגביר את הבטיחות להולכי הרגל.

אמנון כהן: תודה בשלב הזה.

אמנון כהן: אני חייב לסיים את הדיון.

אמנון כהן: יש לי דיון בוועדת החוץ וביטחון.

אמנון כהן: אני מסכם, כבוד המנכ"ל תהיה קשוב.

אמנון כהן: ראשית, יישר כוח ליו"ר הוועדה הממונה, מר מאיר ניצן, לגבי העיר לוד.

אמנון כהן: קיבלת עיר לא פשוטה.

אמנון כהן: גם הדוח הצביע על המון ליקויים בחתך נרחב מאוד של אגפים ומחלקות וגם מול משרדי ממשלה.

אמנון כהן: אני חושב שברוח שאיתה הגעת והתחלת לעשות, ראינו שיש שינוי, גם בתיקון הליקויים וגם איזה חזון למען תושבי העיר.

אמנון כהן: אני מקווה שבבחירות ייבחר ראש עיר ראוי וטוב.

אמנון כהן: גם הנציגים שדיברו פה ייבחרו.

אמנון כהן: יש להם הרבה משימות לעשות.

אמנון כהן: חשוב מאוד לחזק את העיר הזאת שנמצאת במרכז המדינה.

אמנון כהן: חשוב גם להמשיך לטפל ולטפח.

אמנון כהן: הבטחתי כאן לחברי כנסת שנעשה דיון מעקב נוסף, בעיקר לגבי נערות במצוקה ומרכז נוער כי הבנו שהדברים האלה לא באו על תיקונם במאה אחוז.

אמנון כהן: הנושא הזה מאוד חשוב לנו.

אמנון כהן: ישנם עוד דברים שלגביהם נצטרך דיון מעקב ואנחנו נזמן אתכם.

אמנון כהן: לגבי העיר רמלה.

אמנון כהן: כבוד המנכ"ל, אני חושב שאתה צריך להסתכל על הדברים בפרספקטיבה מטרופולינים מחוזית.

אמנון כהן: כמו שציין ראש העיר, אם אתה מטפל מאסיבית בעיר – שם באמת צריך לתת.

אמנון כהן: לא סתם המדינה החליטה מספר פעמים לחזק את העיר לוד.

אמנון כהן: צריך לחזק שם את התחבורה ואת החינוך.

אמנון כהן: שמענו גם על הבדלים בנושא החינוכי.

אמנון כהן: צריך לעשות בחינה מחדש, לשבת עם המנגנון המקצועי כדי שהם יפרו אחד את השני.

אמנון כהן: גם משרד התחבורה צריך להיכנס לעומק הקורה.

אמנון כהן: צריך לתת מענה בעניין הרכבת.

אמנון כהן: התושבים סובלים ממעבר הרכבות ומצד שני לא מקבלים שירות.

אמנון כהן: לפחות שתהיה להם תחנה.

אמנון כהן: פעם דיברו על תחנה בנווה דוד.

אמנון כהן: אני לא יודע למה זה לא יצא לפועל.

אמנון כהן: לא יכול להיות ש-70,000 איש יסבלו מהכניסה ומהיציאה ולא יקבלו שירות.

אמנון כהן: אני גם אכתוב מכתב לשר התחבורה בעניין הזה.

אמנון כהן: ישנו את נושא החינוך ואת נושא התחבורה.

אמנון כהן: אני גם אכתוב מכתב לראש הממשלה עם העתקים לכל שרי הממשלה, שיסתכלו על האזורים המוחלשים של רמלה ולוד, שיתנו להם מענה ראוי ושזה יבוא לביטוי בדיון התקציבי.

אמנון כהן: צריך לתת מענה גם לנערות במצוקה, גם בטיפול בסמים, הביטחון האישי של האזרחים.

אמנון כהן: הבנתי שיש פרויקטים שמסתיימים ולכן צריך לבחון מחדש.

אמנון כהן: משרד ראש הממשלה, אתם תבחנו כי יש פרויקטים שעומדים להסתיים.

אמנון כהן: בגלל שתקציב המדינה לא אושר אז האריכו את זה, אבל צריך לבחון את זה מחדש.

אמנון כהן: לשבת עם כל המטות ולראות מה צריך להמשיך ומה צריך לחזק.

אמנון כהן: אנחנו, כמובן, עומדים לרשותכם.

אמנון כהן: אנחנו נעקוב אחר הדברים האלה.

אמנון כהן: אני אכתוב מכתב לשר התחבורה לגבי הדברים שציין פה ראש העיר.

אמנון כהן: מנכ"ל משרד הפנים, תעביר את זה לשר.

אמנון כהן: יש גם מענק שר.

אמנון כהן: ראיתי שרמלה מקופחים וגם הם צריכים להרגיש שייכים.

אמנון כהן: מר מאיר ניצן, יישר כוח לך.

אמנון כהן: הקדוש ברוך הוא ייתן לך בריאות איתנה.

אמנון כהן: תשלים את הזמן שלך עד כמה שאפשר.

אמנון כהן: קראתי באיזה מקום שאתה רוצה לעזוב, אל תעשה דברים כאלה.

<מאיר ניצן: אני מציע לאחד את רמלה עם לוד.

אמנון כהן: אנחנו לא רוצים לאחד ערים.

אמנון כהן: אנחנו רוצים לאחד רמלה עם נס ציונה ובאר יעקב, לא עם לוד.

אמנון כהן: אם כבר, לוד עם פתח-תקווה.

אמנון כהן: תודה רבה, הישיבה נעולה.